
la Mwenyezi Mungu 5 ’ (kwa nini Utume ukaja 
upande wetu)? Na hali Yeye ni Mola wetu na Mola 
wenu? (Mlipokuwa wazuri alikupeni nyinyi. Na 
mlipoharibika katupa sisi). Na sisi tuna vitendo 
vyetu, nanyi mna vitendo vyenu; nasi tunajihalisisha 
kwake tu. (Nyinyi mnaabudu Masanamu) 

140. Mnasema (nyinyi Mayahudi na Manasara) 
kuwa Ibrahimu na Ismaili na Is-haqa na Yaaqubu 
na kizazi (chake) walikuwa Mayahudi (kama nyinyi) 
au Wakristo (kama nyinyi)? Sema: “Je, nyinyi 
mnajua zaidi au Mwenyezi Mungu? Na ni nani 
dhalimu mkubwa kuliko yule arichae ushahidi alio 
nao utokao kwa Mwenyezi Mungu? Na Mwenyezi 
Mungu si Mwenye kugharilika na hayo 
mnayoyafanya.” 

14 1. Hao ni watu waliokwishapita. (Hapana 
faida kujitapa kwa ajili yao). Wao watapata 
waliyoyachuma, na nyinyi mtapata mliyoyachuma, 
wala hamtaulizwa nyinyi yale waliyokuwa wakifanya 
wao; (wala wao hawataulizwa walipwe kwa 
mnayoyafanya nyiye. Kila mtu atalipwa kwa lake). 

142. Karibuni wapumbavu miongoni mwa watu 
watasema: “Nini kilichowageuza kutoka kibla chao 
walichokuwa wakikielekea?” Sema: (uwaambie) 
“Mashariki na Magharibi ni ya Mwenyezi Mungu; 
humwongoza amtakae katika njia iliyonyoka.” 

143. Na vivyo hivyo tumekufanyeni umati bora 
(kama kibla chenu tulivyokifanya bora) ili muwe 
mashahidi juu ya watu, na Mtume awe shahidi juu 
yenu. Na hatukukifanya kibla ulichokuwa nacho 

(3000). Wamekuja baada yake chungu ya Mitume, hata anaitwa Baba wa Mitume. Khalafu baada ya Kupita 
miaka yote hiyo ndio imeambiwa kattka Quran na Hadithi za Mtume — kama tulivyobainisha katika maelezo ya 
Aya ya 4 ya Suratul Baqarah — kuwa sasa baada ya Nabii Muhammad hapewi tena mtu mwengine Utume. 
Watafedheheka tu maisha Makadiyani na watahizika, kwani wanaitafuta wcnyewe hizaya. Na haambiwi “Pole” 
mtu kwa ugonjwa wa kujitakia. 

126. Nabii Ibrahimu alipoiombea kheri nchi ya Makka na akawaombea riziki wakazi wake, aliwaombea 
wale Waislamu tu. Mwenyezi Mungu akamwambia “La, ukubwa wa dini mbali na riziki mbali. (Jkubwa wa dini 
ndio haupati ila mwema. Ama riziki hapa duntani nitampa yo yote yule, akiwa Mwislamu au akiwa si Mwislamu.” 

133. Mayahudi walimkanusha Mtume alipowaambia kuwa Nabii Yaaqubu aliwausia watoto wake kufuata 
Uislamu. Basi Mwenyezi Mungu ndiyo anawaambia “Mlikuwapo nyinyi hata mnakanusha?” 

1 36. Aya hii mara nyingi Mtume akiisoma katika rakaa ya mwanzo ya suna ya Al-fajiri(kabliya), na akisoma 
katika rakaa ya pili aya ya 64 ya Surat aali-Imran. 

138. Watoto wa Kikristo hubalizwa (huchovywa ndani ya maji wanayoyaitakidi kuwa matakatifu). Basi hapo 
huitakidiwa kuwa washapakika Ukristo. Ndio wanaambiwa hapa kuwa dini ya Kiislamu ni dini inayowaftki tabia 
(Nature) ya binaadamu wote. Basi nawapakike hii rangi aliyowapaka Mwenyewe Mwenyezi Mungu. 

139. Mayahudi na Manasara waliwaambia Waislamu kuwa “Uwongo, Muhammad si Mtume, kwani Mitume 
hutokana na Mayahudi.” Basi ndiyo wakaambiwa wawambie kuwa “Kwani Mola si huyo mmoja tu, na sisi sote si 
watumwa wake? Si yo yote yule atakayekwenda mwendo mzuri atapendwa na apewe fadhila na Mola wake? Sharti 
awe Yahudi?” 

(mara ya kwanza kuwa ndiyo kibla chako sasa na 
mpaka mwisho wa ulimwengu) ila tupatc kumjulisha 
(atambulikane) yule anayemfuata Mtume na yule 
anayegeuka akarejea nyuma. Na kwa yakini lilikuwa 
jambo gumu isipokuwa kwa wale aliowaongoza 
Mwenyezi Mungu. Na Mwenvezi Mungu hakuwa 
mwenye kuipoteza imani yenu. Kwani Mwenyezi 
Mungu kwa watu ni Mpole sana (na) mwenye 
rehema 

144. Kwa yakini tukiona unavyogeuzageuza uso 
wako mbinguni. Basi tutakugeuza kwenye Kibla 
ukipendacho. Basi geuza uso wako upande wa 
Msikiti Mtakatifu (Al-Kaaba); na po pote 
mnapokuwa zielekezeni nyuso zenu uliko (msikiti 
huo); na hakika wale waliopewa Kitabu wanajua 
kwamba hiyo ni haki itokayo kwa Mola wao; na 
Mwenyezi Mungu si Mwenye kughafilika na yale 
wanayoyatenda. 

145. Na hao waliopewa Kitabu, hata ukiwaletea 
hoja za kila namna, hawatafuata Kibla chako; wala 
wewe hutafuata kibla chao, wala baadhi yao 
hawatafuata kibla cha wengineo; na kama ukiyafuata 
matamanio yao baada ya kukuhkia ilimu, utakuwa 
miongoni mwa madhalimu (wenye kudhulumu nafsi 
zao). 

142. Mtume alipokuwako Makka — anaposali peke yake au pamoja na watu wake — alikuwa akiuelekea 
ukuta wa kusini wa Al-Kaaba, ili awe kaielekea Al-Kaaba — hiyo iliyoko mbele yake hapo — na iwe kaelekea 
Baytil Makdis (Baytil Muqaddas) iliyoko Falastin. Aliendelea vivi hivi mpaka alipohama Makka kwenda Madina. 

AlipoAka Madina — ambayo iko katikati baina ya Makka (kwenye Al-Kaaba) na Baina ya Falastin (kwenye 
Baytil Muqaddas) ilikuwa haimkiniki kuweza kuvielekea vyote vibla viwili (Al-Kaaba na Baytil Muqaddas) wakati 
mmoia kama alivyokuwa akiweza alipokuwa Makka. 

Basi alikielekea kibla cha Baytil Muqaddas, akakipa mgongo kibla cha A 1 Kaaba. Alidumu juu ya haya kiasi cha 
mwaka unusu. Kisha akaambiwa akipe mgongo kibla cha Baytil Muqaddas aelckee cha Al-Kaaba. 

Basi hapo ndipo walipotokwa na maneno hao Mayahudi kusema, “Ana nini? Mbona kigeugeu”! Na hah ya 
kuwa wanaona katika Taurati na Injili kuwa Mtume huyo Muhammad ataelekea huko (Beytil Muqaddas) na huko 
(Al Kaaba). Wakiyajua hava lakini wakitaka kutukana tu na kuwapoteza watu. Basi Mwenyezi Mungu 
anamfundisha Mtumc Wake jawabu ya kuwaiibu. 

Masjidul-Aqsa ndio huo Msikiii wa Baitil-Maqdas ambao ulitiwa msingi na Nabii Ibrahim kama alivyoutia 
msingi Msikiti wa MAKKA . Al-Masjidul-Haraam) na akaujenga. Baada ya kupita mtaka 40 tangu kuujenga 
Msikiti wa Makka ndipo alipoutia msingi Msikiti huu wa Baitul-Maqdis kama ilivyo katika Hadithi ya Mtume 
Sahihi iliyopokewa na Maimamu hawa:- Muslim, An nassai na Ibnu Maajah. 

Kisha ukajengwa vizuri kabisa na Nabii Daud na Nabii Suleiman. Na kusali kauka Msikiti huu sala moja ni 
kama kusali sala hiyo mara elfu katika mistkiti mengine, isipokuwa Msikiti wa Madina Na Imam Al-Bazzar 
amepokea kuwa kama sala khamsumia. 

Na Mtume alisema kama ilivyo katika Hadithi Sahihi iliyopokewa na Maimam wotc wa Hadithi kuwa:- 
“Haifungwi safari kuiyendea Misikiti mcngine tstpokuwa mitatu hii basi — wa Makka wa Madina na huu wa 
Baitul-Maqdis. 

Na Msikiti huu uliAkwa na maafa mengi — ukavunjwa ukatupwa kabisa kisha ukajengwa tena. Na ilipata 
kupitiwa na miaka mingi na hali ya kuwa ni kiwanja kitupu. 

Kisha katika mwaka wa 17 wa Hijra akautengeza Sayyidna ‘Umar Bin Khattab. Basi ukadumu katika mikono ya 

146. Wale tuliowapa Kitabu wanakijua (kitendo 
hiki cha kuelekea Al-Kaaba kuwa ni haki) kama 
wanavyowajua watoto wao; na baadhi katika wao 
wanaiHcha (kila) haki, na hali wanajua. 

147. (Huku kuelekea Al-Kaaba) ndiyo haki 
iliyotoka kwa Mola Wako®Basi usiwe miongoni 
mwa wanaofanya shaka. 

148. Na kila uma ' ulikuwa na kibla 
walichokielekea. Basi jitahidini kufanya mema. Po 
pote mtakapokuwa Mwenyezi Mungu atakuleteni 
nyote pamoja (siku ya Kiyama), kwa yakini 
Mwenyezi Mungu ni Mweza wa kila kitu. 

149. Na po pote wendako geuza uso wako 
kwenye Msikiti Mtakatifu (wakati wa Sala). Na hiyo 
ndiyo haki itokayo kwa Mola wako. Na Mwenyezi 
Mungu si Mwenye kughafilika na yale 
mnayoyatenda. 

150. Na po pote wendako geuza uso wako 
kwenye Msikiti Mtakatifu. Na po pote mlipo geuzeni 
nyuso zenu upande uliko (Msikiti huo) ili watu 
wasiwe na hoja juu yenu, isipokuwa wale 
waliodhulumu (nafsi zao) miongoni mwao. (Hao 
watafuta lo lote tu ia kukutukanieni). Msiwaogope 
niogopeni mimi, na nikutimizieni neema zangu na 
mwongoke. 

15 1. Kama tulivyomleta Mtume kwenu 
anayetokana na nyinyi, anakusomeeni Aya zetu na 
kukutakaseni na kukuAmdisheni Kitabu na hikima 
na kukufundisheni mliyokuwa hamyajui. 

152. Basi nikumbukeni (kwa kunishukuru kwa 
hii neema niliyokuneemesheni ya kukuleteeni 

Waislamu. Na unazidi kuongezwa na kutengenezwa tnpaka ukawa ni Msikiti ambao hauna mfano wake 
ulimwengu mzima katika uzuri na miujiza tliyomo, kama hilo jabali linalojulikana kwa jina la “Assakhratu- 
Sharifa”. Lakini si kweli kuwa linaning’inia katika anga, haliko chini haliko juu; ila ni ajabu kabisa huo msimamo 
wakc. Na ziko athari nyengine tukufu za kuonyesha ukongwe wake na utukufu wake, kama hilo “Qubbaiul 
Miiraj” na inayoitwa “ATHARU QADAMIN NABIY” na mengineyo. 

Lakini vi!iposhtadi vita vya “CRUSADES” (HURUBUSSALIB) — vita vya Msalaba — vita vikubwa kabisa 
baina ya Waislamu na Wuungu, ilitekwa hii nchi ya Baitul-Maqdis katika mwaka 492 A.H. Na huu Masjidul- 
Aqsa ukaingia katika mikono ya Wazungu na Misikiti mengine mitukufu, yote iliyokuwa hapo. Ikavunjwa hishima 
yake kabisa. Ikawa si mahala pa ibada tena ila mahala pa ktifugiwa nguruwe na majibwa na mbuzi na kondoo. 
Mwenyezi Mungu ana subira. 

Hata alipotawala Misri Mfalme Mkubwa Salahud-Din Al-Ayyuby - alichuma nguvu kubwa, akaingia kuwatoa 
Wazungu nchi za Waislamu. Basi katika mwaka 583 A.H. Baitil-Maqdis na Misikiti yake yote ikawa katika Dola 
ya Kiislamu tena; mpaka 1918 ilipoingia katika mikono ya Kiingereza kwa Himaya tu, na hivi kwenye mwezi wa 
June, 1 967 ilipoingia katika mtkono ya Mayahudi kwa kutawaliwa khasa. Lakini kwa upesi hivi Inshallah itatoka 
irejee kuwa ya Waislamu kama ilivyokuwa. 

143. Wameambiwa kuwa “Mwenyezi Mungu hakuwa mwenye kuipoteza imani yenu”, ili kuwapa habari 
kuwa hizo Sala zao walizozisali mwaka unusu kwa kuelekea Baytil Muqaddas hazikupotea bure — watapewa 
thawabu zake kwani hayo yalikuwa vile vile kwa amri ya Mwenyezi Mungu. Imebainishwa hapa kuwa uma wetu 

Mtume) (Nami) nitakukumbukeni; na nishukuruni 
wala msinikufuru. 

153. Enyi mlioamini! Jisaidieni Ckatika mambo 
yenu) kwa subira na Sala- bila ya shaka Mwenyezi 
Mungu yu pamoja na wanaosubiri. 

154. Wala msiwaite wale waliouawa katika njia 
ya Mwenyezi Mungu wafu, bali wahai uhai wa 
Kiakhera, wa Kiroho, hatujui kaifia yake, kama 
alivyosema), lakint nyinyi hamtambui. 

155. Na tutakutieni katika msukosuko wa 
(baadhi ya mambo haya;; hofu na njaa na upungufu 
wa mali na wa watu na wa matunda. Na wapashe 
habari njema wanaosubiri 

156. Ambao uwapatapo msiba husema: “Hakika 
sisi ni wa Mwenyezi Mungu, na kwake Yeye 
tutarejea (atatupa jaza yake)” 

157. Hao juu yao zitakuwa baraka zitokazo kwa 
Mola wao na rehema; na ndio wenye kuongoka. 

158. Hakika Safaa na Marwa (Majabali Mawili 
yanayofanyiwa ibada ya Kusai huko MakkaJ ni 
katika alama za kuadhimisha dini ya Mwenyezi 
Mungu. Basi anayehiji kwenye nyumba hiyo au 
kufanya Umra, si kosa kwake kuvizunguka (vilima) 

huu, uma wa Nabu Muhammad s.a.w., ndiu hora kuliko uma A>le /ih/opna, kwa sababu nyingi Na moja kubwa 
ya sababu hizo ni kuwa — kama ilivyobainishwa kaiika Aya ya 1 to ya Surat Aali hnran — kuwa wanaamrishana 
mema na kukaia/.ana mabaya. Na sura nyingme nyingi /imeamrisha hava pia. Basi naiukamatane sana sana na sifa 
hii au tutaukosa ukubwa huu, iiulike laana iiiyowahka uma /ili/o-iangulia kwa kuwa hazikuwa zikiamrishana 
mema wala kukatazana mahaya. Kila mmoia ahkuwa anashughulitta na yake lu hana haja na mwenzake; kama 
ilivyobainishwa kaiika Aya ya 78 na 79 za Snratnl MaaiJa 

Kila Muislamu sharti: (1 Ayashughulikie mambo ya wenzake kama anavyoshughuhkia yake; (2) Na 
awapendelee anayojipendelea, na 3 Awafanyie anayopenda wamfanyie ‘mambo Kikowa’ — Ukifanya uiafanyiwa 
Na anayewafanyia wenziwe hayo mema, na yeye afanyiwe 1I1 a/.idi kuendelea na asije akavunjika moyo 
akayawachia, akasikilika kama alivyosikmka mtu huyu ahyesema: 

Nami nalitaahadi Kichango kuwa m changu 

Haona hapana budi Ni machezo na wen/.angu 

Haya sikuyafanidi Kukosa hishima yangu 

Au asije akawavunja watu nyoyo wasifanye mema tcna kama aliyewavuma nyoyo huyu aliyesen.a - 

Zema «inapandwa wapi Ha/ipaliliye 

Ninunue na madoo Maji nmliye 

Kama zema zinalipwa Ningelipwa miye 

144. Mtume — muda wote huo wa mwaka unusu alioelekea Bayiil Muqaddas — alikuwa na hamu apewe 
amri upesi upesi ya kuiclekca Al-Kaaba. Ilipoteremka amn ya kuielekea A 1 Kaaba, Mtume S.A.W. alikuwa 
yuwasalisha sala ya Adhuhuri. Mtume S.A.W. aligeuza Mihrab (kwa kugeuka upande aliyokuwa ameelekea; 
akaclckea alikoamrishwa) yeye pamoja na Maswahaba zakc bila ya kuivunia sala yao. 

143. Yaani Mayahudi hawatafuata kibla cha Manasara wala Manasara hawatafuata kibla cha Mayahudi kwa 
kuwa wote wakaidi, hakuna anayeikubali haki japo anaitambua. Basi Mwislamu asiwe hivi. Inataka anapoiyakinisha 
haki aifuate baada ya kuwa na yakini barabara kuwa hiyo ni haki. Kama vile Sheikh Fulani kumwona Sheikh 
Fulani kasema neno la haki au kajibu vilivyo, basi namfuate na amiie nguvu, siyo apinge kwa kuwa hakusema 
yeye, ajitahidi kuyatakia upogo japo kuwa hayana upogo. Na vile vile haya madhehebu ya Kiislamu. Ikiwako kauli 

hivyo viwili; na anayefanya wema (atalipwa) kwani 
Mwenyezi Mungu ni Mwenye shukurani na Mjuzi 
(wa kila jambo). 

159. Hakika wale wanaoficha tuliyoyateremsha 
— nazo ni hoja zetu zilizo wazi na uwongozi, baada 
ya sisi kuzibainisha kwa watu Kitabuni — hao 
anawalani Mwenyezi Mungu, na wanawalani (kila) 
wenye kulani 

160. Ila wale waliotubu na kutengeza na 
kubainisha (yale waliyokuwa wakiyaHcha), basi hao 
nitawapokea, na mimi ni Mwenye kupokea toba na 
Mwenye rehema. 

1 6 1 . Hakika waliokufuru na wakafa hali ni 
makafiri, hao iko juu yao laana ya Mwenyezi Mungu 
na ya Malaika na ya watu wote 

162. Humo (kwenye adhabu ya laana — 
Motoni) watakaa daima. Hawatapunguziwa adhabu 
wala hawatapewa muda wa kupumzika. . 

163. Na Mungu wenu ni Mungu mmoja tu, 
hakuna anayestahiki kuabudiwa ila Yeye ambaye ni 
Mwenye kuneemesha neema kubwa kubwa na 
Mwenye kuneemesha neema ndogo ndogo; (zote 
mneemeshaji ni Yeye). 

fulani katika madhehebu fulani imemtulilikia zaidi — kwa hoja na dalili — kuliko kauli ya madhehebu yake, 
anayo haki ya kufuata kauli hiyo kuliko kauli ya madhehebu yake iliyokosa dalili yenye nguvu. Juu yetu kufuata 
lililo la haki. Haki, haki yake Ifuatwe, siyo Ikumtwe (Ikung’utwe). 

Na madhehebu za haki za Kiislamu zinajulikana: na zinazojigamba kuwa za Kiislamu — wala si za Kiislamu — 
zinajulikana, kama madhehebu ya Makadiyani (Waahmadiya wa Kadiani). Hao hawakubaliwi kuwa Waislamu 
maadamu wanasema kuwa Ghulam Ahmad wao huyo kuwa mtume. Mtu anayemkubalia Utume mtu mwengine 
kuwa kapewa Utume baada ya Nabii Muhammad ni kafiri; na huyo anayejidat huo Utume ni kafiri zaidi. Quran 
yote nzima inasema Min qablika yaani Mitume wa haki ni wale Mitume wa kweli waliopewa Utume kabla yako 
Nabii Muhammad. Hapana katika Quran Min Baadika yaani wakapata Utume baada yako. 

Na huko kusema kwao ‘Kitabu kimesema kuko kupewa Utume baada ya Nabii Muhammad’ ni uwongo 

kabisa au ni maneno ya vitabu visivyokubaliwa, vinavyosema kinyume na inavyosema Quran na Hadithi Sahihi za 
Mtume. Basi natutahadhari sana sana kukubali kupotezwa na wapotofu hao wapotezaji. Wanataka mpotee kama 
walivyopotea (wao) kama anayvosema Mwenyezi Mungu katika Aya nyingi za Sura nyingi za Quran, kama Aya ya 
89 ya Suratun Nisaa na Aya 44 ya hii hii Suratun Nisaa. 

1 50. Watu walio waovu kabisa hata ukweli namna gani ukiwadhihirikia hawaukubati. Bali hutafuta 
vipengeepengee vya kutukania, japo havipo. Basi hao inataka mtu asiwajali. 

1 32. Kushukuru kukubwa kabisa ni kuitumia neema — hiyo uliyopewa — katika mahala pake, kisha ndiyo 
kusema Al Hamdulillah. Umepata neema kubwa kabisa kupata Uislamu, basi kuwa Muislamu kamili — kwa 
maneno yako na vitendo vyako na mwendo wako na kila chako. Nje yako na ndani yako iwe sawa. 

I 53. Mtu lazima afikwe na misukosuko kwani ndiyo inayomtengeneza na kumtakasa na kumsafisha, kama 
inavyotakaswa dhahabu kwa kutiwa kwenye moto, na kutakaswa vingine kwa kukwatutiwa (kukatutiwa), na 
vingine kwa kunolewa, na vingine kwa kuoshwa, na vingine kwa kusugutiwa na vingine kwa ... Basi astahamili 
Mwislamu akiiikwa na misukosuko; asimame imara, azidi kujitahidi kuendelea mbele; na huku anamwomba 
Mwenyezi Mungu. Atafanikiwa tu japokuwa baada ya muda mrcfu kabisa. Anayejitahidi atapata tu. Mstahamilivu 
hula mbivu. Pasemwe:- 

Mlokisema hayawi Mbona leo yamekuwa 

Wala usiseme ‘kuna watu wananiroga, wananitendea, wananihusudu ... ndiyo maana hayawi’ Yatakuwa tu saa 

164. Hakika katika kuumbwa kwa mbingu na 
ardhi, na (katika) kuandamizana usiku na mchana, 
na (katika mwendo wa) vyombo ambavyo hupita 
katika bahari kwa (kuchukua vitu) viwafaavyo watu, 
na (katika kumiminika) maji aliyoyateremsha 
Mwenyezi Mungu kutoka mawinguni, na kwa (maji) 
hayo akaihuisha ardhi baada ya kufa kwake, na 
akaeneza humo (ulimwenguni kwasababu ya maji hayo) 
kila aina ya wanyama; na katika mabadiliko ya pepo, 
na mawingu yanayoamrishwa kupita baina ya 
mbingu na ardhij bila shaka (katika haya) zimo 
Ishara kwa watu wenye akili (kuwa yuko Mwenyezi 
Mungu na ni Mmoja tu). 

165. Na katika watu kuna wanaofanya waungu 
wasiyekuwa Mwenyezi Mungu. Wanawapenda kama 
kumpenda Mwenyezi Mungu. Lakini walioamini 
wanampenda Mwenyezi Mungu zaidi sana. Na laiti 
waliodhulumu nafsi zao wanaijua (balaa 
itakayowapata) watakapoiona adhabu (siku hiyo ya 
Kiyama), kwa kuwa nguvu zote ni za Mwenyezi 
Mungu (siku hiyo — hakuna masanamu wa 
kuwashufaia wala mengineyo/ na kuwa Mwenyezi 
Mungu ni mkali wa kuadhibu. 

yake ikifika. Sema kiJa mara:- 

Sitoayisi tamaa 
Nangojea yangu saa 
NiCurahi na jamaa 

Uwasimange kimoyomoyo useme:- 

Mlimkisema 
Liwe jambo hili 
Andikalo Mola 
Hebu lifuteni 


Kufanikiwa muradi 
Saa ya sada na sudi 
Landikwalo halirudi. 


Na kushiriki 
Halifanyiki 
Halifutiki 
Nasi tuonc. 


154. Wamepachika katika Aya ya Al Baqarah waliyoita ya 25 kuwa uhai wa Akhera m wa kiroho tu. 
Tumebainisha katika Aya ya 24 na 25 za hii Suraiul Baqarah, kwa kda hoja, kuwa maisha ya Akhera ni ya roho 
na kiwiliwili — tusichezewe na makahri. 

158. Katika Ibada ambazo hazisihi kufanywa ila Makka ni hizi (a) Hija-, na (b) Umra. Na takriba zote mbili 
hizi ni sawa sawa ila zinakhitalifiana kidogo tu. 

Moja katika hitilafu yao ni kuwa Hija haifanywi ila katika miezi makhususi: na mwisho wa miezi ya hija ni kumi 
la mwanzo la Mfungo tatu. Ama Umra hulanywa mwezi wo wote uutakao. Na katika Umra hupunguka jambo 
moia — huwa hapana kwenda kusimama katika Uwanda wa Arafa. 

Ama mengine ni sawa. Nayo ni: (1) Kuzunguka Al-Kaaba mara 7; (2) Kwenda mbio mara 7 baina ya majabali 
hayo mawili ambalo moja linaitwa Safaa na moja linaitwa Marwa; (3) Kunyoa nywele au kuzikata. 

Majabali hayo kabla ya Uislamu yalikuwa yamewekwa juu yake masanamu; na makahri wakiyaabudu. Basi 
ulipokuja Uislamu Waislamu wengine waliona labda si vizuri kufanya ibada hapo penye majabali hayo. Basi 
wakaambiwa kuwa ‘Si vibaya’ maadam masanamu hayo yamekwishaondoshwa; na wao hawafanyi ibada yao hiyo 
kwa ajili ya masanamu. 

159. Ni wajibu wa kila mwenye kujua haki (a) aikubali na (b) aifuate na (c) aitangaze na (d) aifundishe. 

Basi mashekhe na walimu, bahati yao nzuri, wamepata kazi nzuri kabisa. Basi nawafurahi kwa kazi hii — 

wakiifanya bure au kwa pesa. Basi nawaendelee nayo hata kwa taabu kubwa kubwa kabisa. Na hii ndiyo kazi 

x 66. (Wakumbushe wakati) Waliofuatwa 
watakapowakataa wale waliowafuata, na hali ya kuwa 
wamekwisha kuiona adhabu, na yatakatika 
mafungamano yao. 

167. Na watasema wale waliofuata, “Laiti 
tungeweza kurudi (duniani) tukawakataa kama 
wanavyotukataa.” Hivi ndivyo Mwenyezi Mungu 
atakavyowaonyesha vitendo vyao kuwa majuto yao; 
wala hawatakuwa wenye kutoka Motoni. 

168. Enyi watu! Kuleni vilivyomo katika ardhi, 
halali na vizuri, wala msifuate nyayo za Shetani (yale 
anayokuamrisheni). Bila shaka yeye kwenu ni adui 
dhahiri. 

169. Yeye anakuamrisheni (kufanya) mambo 
mabaya na machafu, na mumsingizie Mwenyezi 
Mungu msiyoyajua (yakini yake kuwa kweli kasema 
hayo au hakusema). 

170. Na wanapoambiwa. “Puateni 

aliyoyateremsha Mwenyezi Mungu” husema: “Bali 
tutafuata yale tuliyowakuta nayo baba zetu.” ]e, hata 
kama baba zao walikuwa hawafahamu cho chote 
wala hawakuongoka (watawafuata tu)? 

171. Na mfano wa wale (wanaowalingania) 
waliokufuru (kwa inadt tu, si ujinga) ni kama mfano 
wa yule anayemwita asiyesikia ila sauti na kelele tu. 
(Wao) ni viziwi, mabubu, vipofu, kwa hivyo 
hawafahamu. 


® J.© 1 

l tf»5» tJS 

.^ 1^1 ypts 

@ V L. fiui' 

5 ±. 


> 

waliokuia nayo Mitume; basi natuifanye; na ruwaza yetu wawe wao (Mitume) na mwendo wao. 

Na kuficha kuhkokatazwa si kuficha mambo ya dini tu, bali hata mambo ya uiuzi wa kiduniani. 

Na walikuwako watu katika Waislamu waliokuwa na ujuzi barabara wa utibabu wa kila namna na wa mambo 
mengine ya manufaa chungu nzima. Wakakataa kuwafundisha watu kabisa kabisa au wakakataa kuwafundisha 
watu chungu nzima, wakawafundisha wachache kabisa tu waliowataka; basi wote hao wameondoka hapa 
ulimwenguni na dhambi chungu nzima. Anayejua la nafuu sharti alijuvye. Hivi ndivyo unavyosema Uisiamu. 

Wala asiogope kufundisha, kikweli kweli, yaliyo ya dini na yasiyokuwa ya dini, kwa ajili ya kuogopa asije 
‘Mwanafunzi akamshinda Fundi’ na ‘Jaha ya Mwalimu Ikavunjika’ na ‘Riziki yake Ikakatika au Ikapunguka’. 
Riziki na Jaha na mengineyo yote yako katika mikono ya Mwenyezi Mungu. 

Ilimu nyingi kabisa za Kiislamu zimepotea kwa huko kuftchwa; ndio maana wafichaji wakastahiki laana kwani 
wamewakosesha watu nafuu kubwa kabisa. 

Lakini hao walioharibu wakiiengeneza vizuri kabla ya kufa, Inshallah watapata salama kama inavyofahamika 
katika Aya ya 160. 

1 64. Utazame huu mpango wa maneno haya. Mwenyezi Mungu ni MMOJA tu. Na moja katika mambo yake 
ya ajabu ni ule mpango usiokuwa na kombo katika uumbaji wake wa namna kwa namna. Mambo haya ya ajabu ni 
katika yale ya uzuri, nguvu na manufaa kwa binadamu nafsi yake, na ambayo yanawafikiana na akili na busara za 
binadamu. Tutaanza kwa utukufu wa mbingu na ardhi na yale masafa makubwa ambapo ftkira za binadamu 
zinatembea. Yanaonesha ni mbali walakini ni karibu sana na maisha yake. 

Hikima moja kubwa inayoonekana kila siku, ambayo inapatikana kwa maingiliano ya mbingu na ardhi ni 
mabadiliko ya mchana na usiku. Hili ni jambo la kawaida, juu ya kuwa mabadiliko haya huiafautika kwa mujibu 
wa Nyakati na mahala pa dunia. Usiku ni wa mapumziko, na Mchana ni wa kazi. Na tunaikadiria hiyo kazi (kama 
iiivyoelezwa) kuwa: ni meli nzuri zinazosaftri huku na huku baharini, kwa kuleta muungano na biashara baina ya 

172. Enyi mlioamini! Kuleni vizuri 
tulivyokuruzukuni, na Mumshukuru Mwenye2i 
Mungu, ikiwa mnamwabudu yeye peke yake. 

173. Yeye amekuharimishieni mzoga tu na damu 
na nyama ya nguruwe na kilichotajiwa katika 
kuchinjwa kwake, jina la asiyekuwa Mwenyezi 
Mungu. Lakini aliyefikwa na dharura (ya kuia vitu 
hivi) bila kutamani wala kupita kiasi, yeye hana 
dhambi. Hakika Mwenyezi Mungu ni Mwingi wa 
kusamehe (na) Mwingi wa kurehemu. 

174. Hakika wale wafichao aliyoyateremsha 
Mwenyezi Mungu katika kitabu (chake), 
wakafadhilisha thamani ndogo (ya kilimwengu kuliko 
kudhihirisha hayo), hao hawali matumboni mwao 
isipokuwa moto, wala Mwenyezi Mungu 
hatawasemeza siku ya Kiyama (maneno ya rehema), 
wala hatawatakasa; nao watapata adhabu iliyo kali. 

175. Hao ndio waliokhiari upotevu kuliko 
uongofu, na (wakakhiari) adhabu kuliko maghufira. 
Je! Wana ujasiri gani wa kuvumilia Moto? 

176. Hayo ni kwa sababu Mwenyezi Mungu 
ameteremsha Kitabu (chake) kwa haki, (na wao 
wakakikataa). Na wale waliokhitilariana katika 
Kitabu hiki wamo katika upinzani ulio mbali (na 
haki). 

watu. Kwa hiyo manufaa tuyapatayo katika bahari ni sawa na yale tuyapatayo katika bara. Mvua ni matokeo ya 
maingiliano baina ya bahari, mbingu na ardhi. Mvua inatanya ardhi kuwa rutuba. Hapa inatukumbusha ile tafauti 
iliyopo baina ya ukosefu wa uhai unaokuwapo wakati wa Chaka na kuhuika wakati wa Mapando. Hapa 
tunakumbuka icazi ya Wpando na tunavyotumia: ng’ombe na vinyama vingine vya namna mbali mbaii. Tafsiri ya 
"wanyama” ni kubwa. Inachanganya wanyama wanaotambaa, vidudu, na kadhalika; wote hawa wamo katika 
kutimiza uumbaji wa Mwenyezi Mungu. Haya yanatupelekea katika mambo ya ajabu ya pepo, sehemu ya hewa 
ambayo sasa binadamu ndio kwanza anaanza kuichungua na kusaTtria. Hizi pepo huyasukuma mawingu katika 
mbingu yafanye kazi yake. Vile vile zipo kazi nyingine zinazofanywa na mawingu kuliko zile za kuleta mvua. Yale 
mawingu yanapozama,yanaleta mandhari mazuri wakati wa kuchwa jua; vile vile yanapunguza nguvu za mng J aro 
wa jua katikati ya mchana. Na zaidi ya haya ni kuwa nyakati zote yanaathiri mambo yote katika mbingu. Hapa 
tena tunarejea juu ya mbingu, kwa kumaliza maelezo yetu na kuhnganisha maisha ya binadamu na Amri na Nguvu 
za Mwenyezi Mungu, ikiwa tunazo busara za kuona. 

165. Ilipoambiwa ‘Lakini walioammi wanampenda Mwenyen mungu zaidi sana* ni kuonyesha kuwa makafiri 
hao hawana kuthibiti juu ya waola wao hao. Wakitna misukosuko imekuwa mingi hurejea kwa Mwenyezi Mungu. 
Lakini Waislamu- maisha wanamshika Mwenyezi Mungu — hawana leo mungu huyu na kesho mungu yule. Kuna 
watu wanayashughulikia yasiyokuwa ya Muogu kutiko ya Mungu; kama wale wanayoyashughulikia majengo ya 
Makaburi, Mazawiya — kwa kuyafanya mazuri na kuyasaTtsha na . . . kuliko Misikiti na Vyuo. Na 
wanashughulikia zaidi hayo maziyara na maulidi kuliko kwenda kulingania dini wasiokuwa Waislamu na 
kuwafunza walio Waislamu lakini hawana ilimu. Hakuna la kushughulikiwa zaidi kuliko kulingania Uislamu na 
kuufundisha vilivyo. 

166. Inaonyesha khasama itakayokuwa baina ya waliopotezwa na baina ya wale waliowapoteza. 
Waliowapoteza wataruka waseme “Hatukujuweni sisi! Aliyekutumeni nani mtufuate!” 

1 68 . Uislamu hautaki kupindukia mipaka katika kujizuilia wala kupindukia mipaka katika kujiachilia. Mtume 

177. Sio wema (tu huo pekc yake) kuwa 
mnaelekeza nyuso zenu upande wa Mashariki na 
Magharibi (katika kusali. Yako na mema mengine). 
Bali wema ' v hasa) ni (wa wale) wanaomwamini 
Mwenyezi Mungu ‘na siku ya Mwisho na Malaika na 
Kitabu na Manabii, na wanawapa mali — juu ya 
kuwa wanayapenda — jamaa na mayatima na maskini 
na wasafiri (walioharibikiwa) na waombao na katika 
(kuwakomboa) watumwa, na wakawa 
wanasimamisha Sala na kutoa Zaka, na watekelezao 
ahadi zao wanapoahidi, na wavumiliao katika shida 
na dhara na (katika) wakati wa vita; hao ndio 
waliosadikisha (Uislamu wao); na hao ndio wamchao 
Mungu. 

178. Enyi Ynlioamini! Mmepewa ruhusa kulipa 
kisasi katika waliouawa — muungwana kwa 
muungwana, na mtumwa kwa mtumwa, na 
mwanamke kwa mwanamke. Na anayesamehewa na 
ndugu yake aliyeumia) basi ashikwe kulipa kwa 
wema; na yeye ahpe (na kulipishwa) kwa ihsani. 
Hiyo ni tahafifu itokayo kwa Mola wenu na ni 
rehema. Na atakayeruka mipaka baada ya haya, basi 
yeye atapata adhabu iumizayo. 

kaja — kama ilivyo katika Aya ya 32 na ya 57 za Suraiul AaraJ — kutuhalalishia vilivyo vizuri na kutuharimishia 
vilivyo vibaya. Basi anakataza hapa Mwenyezi Mungu kuviona ni haramu vilivyo halali, kwa kuona kuwa kufanya 
hivyo ndio kucha Mungu. Kama kuacha kula mapudingpuding haya na kama hivi. 

Katika vya kuliwa vilivyoharimishwa katika Quran ni hivi vitakavyotajwa hapa katika Aya ya 173 ya Sura hii na 
Aya ya 3 ya Suratul Maida. 

Na katika Hadithi za Mtume vimeharimishwa katika vyakula vya nchi kavu: (a) Wanyama wanavyoshambulia 
kwa meno yao au kwa kucha zao au kwa vyoie viwili (b) Punda wa mji ;si punda milia) (c) Kila kinacholewesha (d) 
Kinachokula zaidi najisi kuliko kula kisichokuwa najisi (e) Kila kinachodhuru (0 Kila kistchokuwa halali yako (g) 
Vijidudu, kama mjusi, mende, panya. 

Na katika wanyama wa baharini: (a) Kila kinacholewesha (b) Kinachodhuru na (c) Kisichokuwa halali yako. 

Vyote vilivyosalia ni Halali. Katuumbia makusudi Mwenyezi Mungu tuvitumie kama alivyosema katika Aya ya 
20 ya Suratula Baqarah na Aya ya 32 ya Suratul AaraJ na nyenginezo. 

170. Yaani wamepewa akili na viungo vyengine vya kujulia jema na baya; lakini hawavitumii. Wanajifuatia tu 
waliyowakuta nayo wazee wao — hawatazami kuwa nt mazuri hayo au mabaya. Na hata wakiainduliwa hawakubah 
kurinduka. 

<73. Hapa Mwenyezi Mungu anatupa habari kuwa wanyama wote wanafaa kuliwa ila 4 hawd tu basi. Na hata 
4 hawa kama mtu kashikwa na njaa ya kufa atapata ruhusa kuvitumia kwa kiasi cha kuondosha tu hiyo njaa — -sio 
kushiba khasa. 

Na ‘Kilichotajiwa katika kuchinjwa kwake jina la Asiyekuwa Mwenyezi Mungu’ ni kama wanyama wa muhanga 
wanaochinjwa kwa ajili ya (a) Kupunga pepo (b) Kutia msingi nyumba (c) Kuchimba kisima (d) Kuuzindika mji, 
na kama hivi miongoni mwa wanyama wanaochinjwa kwa ajili ya Shetani — ati — asiwadhuru. 

Na vile vile wanaingia wanyama wanaochinjwa kwa ajili ya mashindano; kama vile chama fulani (au mtu fulani) 
kimechinja ng’ombe fulani, cha pili kikachinja zaidi kuliko hao, na kama hivi. Basi hao ni najsi — hawaliwi. 

Takriban hivi tu basi ndivyo vilivyoharimishwa katika Quran na katika Hadithi za Mtume. Wengine wakiwa 
wameharimishwa basi wameharimishwa kwa jitihada za wanavyuoni, kama kuliwa popo. kasa, kaa . . . 
Wanasryuoni wengine wanasema analiwa na wengine wanasema haliwi. Basi tusigombane kwa jambo namna hilo. 
Ukitaka utafuata wanavyuoni hawa au wanavyuoni hawa. 

179. Mtakuwa nao uhai (mzuri) katika kulipiza 
kisasi enyi wenye akili, ili msalimike. 

180. Mnalazimishwa — mmoja wenu 
anapoftkwa na mauti, kama akiacha mali — kufanya 
wasia kwa wazazi (wake) na jamaa (zake) kwa 
namna nzuri inayokubaliwa na Sheria. Ni wajibu 

kwa wamchao Mungu. 

18 1. Na atakayeubadilisha (wasia) baada ya 

kuusikia, basi dhambi yake ni juu ya wale 

watakaoubadilishaj hakika Mwenyezi Mungu 
analisikia (kUa linalosemwa), na analijua (kila 

linalofanywa). 

182. Na wenye kuona kwa mwusiaji kuwa kenda 

upande kwa kukosea, au kupata dhambi (kwa 
kufanya dhulma kwake makusudi), akasuluhisha 
baina yao, basi hatakuwa na dhambi (huyo 
aliyesuluhisha akatengeneza). Hakika Mwenyezi 
Mungu ni Mwingi wa Kusamehe (na) Mwingi wa 
Kurehemu. 

174 - Vile kusema ‘Wakafadhilisha thamani ndogo . * muradi ni kuwa wao wanaogopa kudhihirisha yaliyo 
ndiyo ili wasije wakakosa kile wanachokipata kwa kufanya hayo yasiyokuwa ndiyo. Kama (a) Nyali za Matanga (b) 
Kutazamia Manazili. Na kama haya. 

177. Yaani ingawa Sala ndiyo nguzo kubwa kabisa ya dini lakini haitoshelezi peke yake; inataka zitiiwe 
(Zifuatwe) na zile amri nyingine pia kama hizi: 

1 . Kumwamini Mwenyezi Mungu kama unavyosema Uislamu — pasina kukishirikisha cho chote na Yeye 
katika kukiabudu, na mengineyo, kama vile kuwaomba maiti na mizimu. 

2. Kuamini Kiyama kuwa kipo, ukafanya kila amali za kukufaa huko. 

3. Kuamini kitabu cha Mwenyezi Mungu — hii Quran — ukajiepusha na kila baya lililotajwa humu na 
ukafuata kila jema lililobainishwa humo — kwa mwisho wa jitihada yako. 

4. Kuamihi Mitume ukajitahidi kufuata mwendo wao, khasa huyu Nabii Muhammad kwani yeye — na 
wao pia — ndizo ruwaza tulizowekewa kufuata. 

5 • Kutoa Sadaka japo kitu kidogo kuwapa watu hawa — mbali ile Zaka anayotoa anapokuwa tajiri. Hiyo 
imetajwa mbali — papa hapa — baada ya kutajwa Sa<a. 

6. Kusimamisha Sala — kama inavyosemwa kila wakati — ndiyo nguzo kubwa ya Uislamu baada ya 
Shahada. Kisha inafuatiwa na saumu (kufunga ramadhan). 

7. Kutoa Zaka. 

8. Kutekeleza Ahadi. Kila ahadi unayotoa uitekeleze, kama vile unavyoozwa ukatoa ahadi kuwa (a) Mtakaa 
kwa uzuri au (b) mtaachana kwa uzuri. 

9. Kusubiri kwant kama hutasubiri hutaweza kufanikiwa kabisa. 

Na mioiigoni mwa kusubiri ni (1) Kusubiri na kudumu katika kufanya taa ulizoamrishwa. Na kusubiri na 
kudumu kuacha uliyokatazwa. Na kusubiri juu ya misukosuko na misiba inayokufika, kutokana na Mungu na 
mayotokana na watu. 

Uislamu umekuja umeukuta Utumwa umetapakaa ulimwengu mzima. Kila mwenye nguvu akimwonea 
mwenziwe na akimfanya mtumwa, akiwa wa kabila yake au si wa kabila yake. Uikuwa ‘Mnyonge Msonge’ 
‘Mwenye nguvu ndiye mwenye haki.’ 

Ulipokuja Uislamu mara tu uliondosha Utumwa mpya (ulizuiliya watu wapya kufanywa watumwa), hapana 
kuoneana tena kwa kufanyana watumwa. Na walihimizwa waliokuwa nao hao watumwa waliowamiliki zamani — 
wawape uhuru ima: (a) Kwa khiari za hao waliowamiliki, kwa kutaraji thawabu kubwa zaidi alizowawekea Mola 
Kiama; au (b) Kwa lazima; ikitokea bahati ya kufanya mambo kama haya: (1) Kuua japo kwa kutokusudia (2) 
Kuharibu Hija kwa ajili ya kuingiliana (3) Kuharibu Saumu kwa ajili ya kuingiliana (4 , Kugombana na mke, 
akaapa kuwa hatamwingilia (kwa muda uliyo) zaidi kuliko miezi 4 (5) Kugombana na mke akamwambia 
anamwona kama mama yake au mwanawe au maharimu yake yo yote yule (6) Kuvunja kiapo (7) Kutaka huyo 

183. Enyi mlioamini! Mmelaaimishwa kufunga 
CSaumu) kama wahvyolazimishwa wahokuwa kabla ' ^ " " ^* •• 

yenu ili mpate kumcha Mungu 




184. Siku chache tu (kufunga huko). Na 
atakayekuwa mgonjwa katika nyinyi au katika safari 
(akafungua baadhi ya siku), basi (atimize) hisabu 
katika siku nyingine. Na wale wasioweza, watoe fidia 
kwa kumlisha masikini. Na atakayefanya wema kwa 
radhi ya nafsi yake, basi ni bora kwake. Na (huku) 
kufunga ni bora kwenu. Ikiwa mnajua (haya sasa 
basi fuateni). 

185. (Mwezi huo mlioambiwa mfunge) ni Mwezi 
wa Ramadhani ambao imeteremshwa katika (mwezi) 
huo hii Qurani lli iwe uwongozi kwa watu, na hoja 
zilizo wazi wa uwongozi na upambanuzi (wa baina 
ya haki na batili). Atakayekuwa katika mji katika 
huu mwezi (wa Ramadhani) afunge. Na mwenye 
kuwa mgonjwa au safarini, basi (atimize) hisabu (ya 
siku alizowacha kufunga) katika siku nyingine. 
Mwenyezi Mungu anakutakieni yaliyo mepesi wala 
hakutakieni yaliyo mazito, na pia (anakutakieni) 
mtimize hisabu hiyo, na (anakutakieni) kumtukuza 
Mwenyezi Mungu kwa kuwa amekuongozeni, ili 
mpate kushukuru. 

186. Na waja wangu watakapokuuliza hakika 
yangu, (waambie kuwa) Mimi niko karibu nao. 
Naitika maombi ya mwombaji anaponiomba. Basi na 
waniitikie na waniamini, ili wapate kuongoka. 

mtumwa ungwaoa kwa kujinunua. N* kama haya. 

Na utumwa uliopita katika nchi hizi kiasi cha miaka 150 sasa ulipitishwa na (a) Wao kwa wao wenyewe wakazi 
wa pande hm na (b) Ukap.ushwa na Waaungu wote wa Ulaya na Marekani (khasa hao Marekani)j na (c) 
Ukapiushwa na Waislamu wahokhaliTu amrt za Kiislamu. ' 

Na kwa Propaganda ya Waningu — katika kutaka kulkha ubaya wao wa kushajiisha utumwa - wamefanya 
ubaya wa Waislamu wale wachache kuwa wa Waislamu wote, kuwa ‘Tusi la Mwarnesi Litukane wake pia’ Wda 
si haki kufanya luvi. Lakini basi tu — akutukanaye hakuchagulii tusi, hukuvurumizia tu. ’ 

178- Huko kusema ‘Muungwana kwa muungwana . . .’ ni kuonyesha kuwa kila aliyeua aiiawe kwa aiili va 
yule aliyemwua — asrnawe mtu mwengine. 

aiikuwa kabila nyingi jeuri: Mungwana wa kwao (wanaojiona ni watukufu) akiua mungwana wa kabila nyingine 
(wanyocge) wanakaua kumtoa mungwana Wao aliyeua ili akauawej wanatoa mtumwa. Na mtumwa wao (hao jeuri) 
akiuawa na mmmwa wa kabila nyingine basi hawakubali kumwua mtumwa huyo aliyeua mtumwa waoj wanamwua 
bwana wake au mungwana mwengine yo yote wa kabila ya bwana wa huyo mtumwa. Na vile vile mwanamke wao 
haCdiwi kwa mwanamke mwetuiwe aliyemwua. Wanamwua mwanamume wa kabila hiyo badala ya huyo 
mwananake. 

Basi hapa Mwenyezi Mungu anaamrisha usawa na insafu: Aliyeua ndiye atakayeuawa, akiwa raungwana au 
mtumwa, akiwh mwanamume au mwanamke. Hatauliwa mtu mwengine badala yake. Basi hii ndiyo tafsiri ya 
kipande hiki cha mwanzo. 

Na kipande cha pili kinachosema: “Lakini anayesamehewa na ndugu yake . . .” ni cha kutaja pindi (yule) 
aliyeuawa mtu wake anapomsamehe huyo mwenye kuua na akamtoza fedha badala ya kumwua. Basi ndiyo 
inaambiwa hapa kuwa ndugu akimsamehe nduguye (na Waislamu wote ni ndugu) kwa kumtoza fedha badala ya 
kumwua, basi naamdai kwa laratibu, na huyo naalipe kwa wema — asijifanye mkaidi wa kulipa wala 
kumzungushazungusha kwa ‘Leo Kesho’ zisizokwisha. 

187. Mmehalalishiwa usiku wa Saumu 
kuingiliana na wake zenu. Wao ni (kama) nguo 
kwenu (zilizokugandeni mwilini), na nyinyi ni 
(kama) nguo kwao. Mwenyezi Mungu anajua 
kwamba mlikuwa mkizihini nafsi zenu. Kwa hivyo 
amekukubalieni toba yenu na amekusameheni. Basi 
sasa changanyikeni nao na takeni aliyokuandikieni 
Mwenyezi Mungu. Na kuleni na kunyweni mpaka 
ubainike kwenu weupe wa Alfajiri katika weusi wa 
usiku. Kisha timizeni Saumu mpaka usiku. Wala 
msichanganyike nao, na hali mnakaa Itikafu 
misikitini. Hiyo ni mipaka ya Mwenyezi Mungu, 
basi msiikaribie. Namna hivi Mwenyezi Mungu 
anabainisha hoja Zake kwa watu ili wapate kumcha. 


188. Wala msiliane mali zcnu kwa batili na 
kuzipeleka kwa mahakimu ili mpate kula sehemu ya 
mali ya watu kwa dhambi, na hali mnajua. 


189. Wanakuuliza juu ya miezi. Sema: “Hiyo ni 
vipimo vya nyakati kwa ajili (ya mambo) ya watu 
(mengine) na ya Hija (zao). Wala sio kufanya wema 
kuingia majumba kwa nyuma. Bali mwema ni yule 
anayemcha Mwenyezi Mungu. Na ingieni majumba 
katika milango yake, na Mcheni Mwenyezi Mungu 
ili mpate kufaulu. 


Ui k 


Na kipande cha tatu kinatutajia hii reheraa aliyotupa Mwenyczi Mungu ya kutuwachia wenyewe khiari. Mwenye 
kuuawa mtu wake — akitaka (a) Ataiambia Serikali imuue huyu aliyemwulia mtu wake au (b) Atamtoza fedha au 
(c) atamsamehe bure. 

Na kipande cha mwisho kinamhadharisha yule anayesamehe kuwa asijidai kumsamehe huku tnbele za watu, 
halafu akamvizia akamwua au akamdhuru kwa siri. 

179. Watakuwa wana uhai mzuri kwa sababu kila mtu atakaa kwa adabu yake kwani anajua kuwa akiua 
atauawa na akidhuru na yeye ataTtkishiwa madhara. Katika kujikimbizia madhara nafsi yake yanakimbizika hayo 
madhara kwa watu wengine. 

180. Zamani — kabla haukubainishwa mpango wa kurithi — akiachiwa kila mtu aandikie mali yake jamaa zake 
kwa namna anayoiona mwenyewe. Basi ndiyo anaambiwa ausie kwa namna nzuri inayokubaliwa na Sharia — 
asifanye dhuluma wala mapendeleo. 

1 8 1 . Wanaonywa mawasii wasibadilishe wasia. Na inatolewa habari ya kuwa huo wasia ukiwa utaharibiwa na 
hao mawasii, dhambi wanazo hao mawasii waliogeuza. Ama mwenyewe aliyeusia, Mwenyezi Mungu atampa 
thawabu kamili kwa yale aliyoyafanya — japo hayakutekelezwa kwani huko si kuharibu kwake yeye; ni kuharibu 
kwa hao mawasii. Na dhambi za mtu mwengine hazimdhuru mm mwengine. 

182. Imetajwa katika Aya iliyotangulia kuwa hapana ruhusa kubadilisha wasia. Basi haya ni wakati wasia huo 
unapowaliki mwendo unaotaka Uislamu. Ama ikionekana kuwa wasia huo kaufanyia dhulma ndani yake — kama 
vile madhalimu kuwausia mali watoto wao wanaume m, wakawaacha wanawake — basi wakiingia watu 
wakatengeneza baina ya wale wenye kuusiwa — kama vile kuwatia na hao wanawake katika huo wasia japo kwa 
kim kidogo kuliko cha hao wanaume — wakati huo watengenezaji hao hawatapata dhambi wala hao 
waliotcngenezewa. 

190. Na piganeni 'katika njia ya Mwenyezi 
Mungu na wale wanaokupigeni, wala msipindukie 
mipaka (mkawapiga wasiokupigeni). Kwani 
Mwenyezi Mungu hawapendi warukao mipaka. 

1 9 1 . Na waueni (hao wanaokupigeni bure) po 
pote muwakutapo, na muwatowe po pote 
walipokutoweni; kwani kuwaharibu watu na dini yao 
ni kubaya zaidi kuliko kuua. Wala msipigane nao 
karibu na Msikiti Mtakatifu (wa Makka) mpaka 
wakupigeni huko. Wakikupigeni (huko) basi nanyi 
pia wapigeni. Namna hivi ndivyo yalivyo malipo ya 
makafiri. 

192. Lakini kama wakikoma, (basi); na 
Mwenyezi Mungu ni Mwingi wa kusamehe (na) 
Mwingi wa kurehemu. 

193. Na piganeni nao mpaka kusiwe na mateso 
(wao kuwatesa Waislamu bure), na dini iwe kwa ajili 
ya Mwenyezi Mungu tu. Na kama wakiacha basi 
usiweko uadui ila kwa madhalimu. 

1 94. Mwezi Mtakatifu kwa mwezi mtakatifu. Na 
vitu vitakatifu vimeekewa kisasi (vikiondolewa 
hishima yake). Na wanaokushambulieni, nanyi pia 
washambulieni, kwa kadiri waliyokushambulieni. Na 
mwogopeni Mwenyezi Mungu (msiongeze kuliko 
walivyokufanyieni). Na iueni kwamba Mwenyezi 
Mungu yu pamoja na wanaomwogopa. 

195. Na toeni katika njia ya Mwenyezi Mungu, 
wala msijitie kwa mikono yenu katika maangamizo. 
Na fanyeni wema, hakika Mwenyezi Mungu 
huwapenda wafanyao wema. 

183. Na pia tafsiri yakc; “ili mpate kusaiimika na magonjwa na mabaya . . .” kwani kufunga kidasturi 
kunaieta siha nzuri kama ilivyokuja katika Hadithi na kama wanavyothibitisha haya hata madaktari wasiokuwa 
Waislamu. 

184. Wasiowcza kufunga ni kama: (a) Vizee sana sana — vihvyo kama watoto wadogo — haviwezi 
kustahmili njaa; (b) Wagonjwa wasioweza kufunga na hawatarajiwi kupona, kama vile wenye ugonjwa wa Cancer 
au Kifua kikuu kipevu au Biood Pressure au Baulu Sukkar (Diabetes). Basi watu namna hawa hawafungi; na kiia 
siku kiia mmoja atajitolea — au atatoiewa — kibaba (ratili urobo) cha chakula kinacholiwa sana katika nchi ile. Na 
aliye masikini asiyemudu kufanya hivi basi; Mwenyezi Mungu atamsamehe kwani ‘Mwenyezi Mungu haikaliftshi 
nafsi ila uweza wake’. Ama (1) Mgonjwa wa kutarajiwa kupona; na (2) Mwenye mimba anayeona taabu ya 
kufunga; na (3)*Mwenye kunyonyesha anayetaabika kwa kunyonyesha: Hawatoi fldia; lakini wataiipa zile siku 
walizofungua — wakati utakapoondoka udhuru wao-kama msaftri. Lakini wengine wamesema kuwa mwenye 
mimba na mnyonyeshaji wanatoa chakula nao. Na kauli hii imesemwa hata na masahaba. Basi inaweza kufuatwa. 
Na kile kipande kilichosema ‘Atakayefanya wema . . .’ ni kuonyesha kuwa ukizidisha kuliko kibaba kila siku ni 
faida kwako mwenyewe — utapata thawabu zaidi. Na kuie kusemwa ‘Na huku kufunga ni bora kwenu’ ni 
kuonyesha kuwa kufunga si taklifu aliyotukalifisha tu Mwenyezi Mungu isiyokuwa na faida nasi. Bali ni kitu 
chenye nafuu nasi ya kiwiliwili chetu na menginyo, kabla ya hayo manufaa yake ya Akhera yanayotungojea. Sasa 
madaktari wa ulimwengu mzima wanaikubali habari hii ya kuwa kufunga kuna nafuu kubwa juu ya kiwiliwili. 

Basi hii ni moja katika alama za ukweli wa dini ya Kiislamu. Limesemwa jambo hili kabla ya miaka 1000 
ambalo ndio kwanza sasa wasiokuwa Waislamu wamelitambua. 

196. Na timizeni Hija na Umra kwa ajili ya 
Mwenyezi Mungu. Na kama mkizuiwa, basi 
(chinjeni) wanyama walio wepesi kupatikana. (Nao 
ni mbuzi). Wala msinyoe vichwa vyenu mpaka 
wanyama hao wafike machinjoni mwao. (Napo ni 
hapo mahala walipozuiliwa). Na atakayekuwa 
mgonjwa katika nyinyi au ana vya kumwudhi 
kichwani mwake (akafanya yaliyokatazwa, kama vile 
kunyoa), basi atoe fidia kwa kufunga au (kwa kutoa) 
sadaka au kuchinja wanyama. Na mtakapokuwa 
salama, basi mwenye kujistarehesha kwa kufanya 
Umra kisha ndio akahiji, basi achinje mnyama 

185. Anataka Mwenyezi Mungu tutimize hisabu hii ya siku 30 au 29 kwa kuwa ile taathira kamili ya kuCunga 
haitimii tnpaka ichukue muda wa siku kama hizi. 

Na anataka Mwenyezi Mungu tumshukuru kwa ihsani hizi alizotupa — za kutuamrishia kila ya nafuu na 
kutuharimishia kila ya madhara, alhamdulillah. 

186. Siyo wewe tu kumwomba Mwenyezi Mungu ‘Nipe hivi na nipe hivi,’ na hali ya kuwa wewe huitikii wito 
wake wa kufanya mema na kuacha mabaya. Itika na wewe wito aliokwitia. 

187. Mwanzo ilipoanzishwa fardhi ya Saumu iliharimishwa watu kuingiliana na wake zao usiku mrefu baada 
ya kuwa wamewahi kulala, japo kidogo. Wakitaka na waingiliane kabla hawajalala. Basi ilikuwa nzito amri hii juu 
yao; na wengine waliiasi kidogo. Basi ikatolewa ilani kuwa sasa iko ruhusa — kama kula na kunywa — usiku 
kucha, mpaka aifajiri ndiyo basi. 

Na ilivyoambiwa “Takeni aliyokuandikieni Mwenyezi Mungu” ni kuitia nguvu ile ruhusa iliyotolewa ya 
kuingiliana — usiont wewe kuwa bora nisiingiliane maadam zamani ilikatazwa. 

Na ilipoambiwa ‘Fungeni Saumu mpaka usiku’ muradi ni magharibi — jua likishakuchwa tu; ndio usiku 
wenyewe uliokusudiwa, kama alivyobainisha hivi Mtume; na akahimiza watu wafungue upesi jua tu likishakuchwa; 
na wakawie kula daku. Ili kufunga kuwe kwepesi, na Uislamu umekuja kwa mambo mepesi kama ilivyobainishwa 
kule katika Aya ya 184. 

Itikafu ni kutia nia mtu kukaa msikitini kutwa nzima au zaidi au kasoro. Na sana Ibada hii hufanywa mwezi wa 
Ramadhani. Hatoki humo msikitini ila kwa jambo la dharura sana kama kwenda chooni. Basi muda huo wa kuwa 
yumo katika Itikafu hana ruhusa kuingiliana na mkewe japo katika huo muda wa kwenda chooni. 

189. Masahaba waliuliza nini sababu ya kukhitalifu sura ya mwezi — mara mdogo mara mkubwa. 
Wakajibiwa kwa wepesi tu kuwa ‘Ipate kuwa kipimo ili wapate watu kujua kuwa sasa wako katika mwanzo wa 
mwezi au kati yake au mwisho wake.’ 

Kisha wakakatazwa ile ada yao ya upuuzi waliyokuwa nayo zama za Ujahili wao. Nayo ni kuwa mtu aKwa 
yumo katika Hija basi hana ruhusa kuingia ndani ya nyumba — wala kutoka — katika mlango. Sharti waparamte — 
kwa ngazi au vinginevyo — kwa uwani au kwa mahala pengine au watoboe tundu katika ukuta wa nyumba wapite 
huko. Na wenyeyre wakiona hivyo ndio kucha Mungu. 

190. Hii ni moja katika Aya zinazofedhehi uwongo wa wanaosema kuwa Uislamu umesimama kwa Upanga — 
kwa kuwapiga watu bure ih waingie Uislamu. Huo ni uwongo. Inaonekana hapa kuwa wanapewa ruhusa wapigane 
na wale wanaowapiga tu, wala hawana ruhusa kupigana na wasiowaanza. 

194. Mwezi wa Mfungo Pili na Mfungo Tatu na Mfungo Nne na Mfungo Kumi (Rajab) ni miezi mitukufu. 
Na hata hao makaAri wa Kiarabu wa hapo zamani wakiihishimu ila kwa nadra tu ndio wakivunja hishima yake. 
Basi walimtnja hishima yake safari moja wakataka kumpiga Mtume na Masahaba wake. Basi Mtume akaambiwa 
kuwa wakivunja makaAri hishima ya miezi hii wakawapiga, na wao nawavunje wawapige — wasifunge mikono 
wakawa wanauawa tu. 

195. Kuacha kujiepusha na makatazo ya Mwenyezi Mungu na kuacha kufuata amri Zake — kama hivyo 
kuacha kusaidia mambo ya vita vya Jihadi — ni kujiangamiza mtu mwenyewe kwani anatafuta ghadhabu za 
Mwenyezi Mungu. 

Katika mwisho wa Aya walioihisabu kuwa ni ya 196 Makadiyani Wamebadili Shariya ya Mungu, wamesema: 
“Leo hakuna vita vya dini Iakini Jihadi ya kalamu na maneno iko.” Waliposema Makadiyani “Leo . . .” 
wanakusudia siku gani na ya mwezi gani na mwaka gani? Wanakusudia 1 1.3.53 walipotoa tafsiri yao ya uwongo 

aliyesahilika. (Naye ni mbuzi). Na asiyepata, afunge 
siku tatu katika Hija na siku saba mtakaporudi 
(kwenu); hizi ni kumi kamili. Hayo ni kwa ajili ya 
yule ambaye watu wake hawako karibu na Msikiti 
Mtakatifu wa Makka. Na mcheni Mwenyezi Mungu 
na jueni kuwa Mwenyezi Mungu ni Mkali wa 
kuadhibu. 

197. Hija ni miezi maalumu. Na anayekusudia 
kufanya Hija katika (miezi) hiyo, basi asiseme 
maneno machafu wala asifanye vitendo vichafu wala 
asibishane katika hiyo Hija. Na kheri yo yote 
mnayoifanya, Mwenyezi Mungu huijua. Na 
chukueni masurufu (ya kutumia njiani, msiombe). 
Na hakika masurufu bora ni yale yanayojnfanya mtu 
asiombe (kwa kuwa yanamtosha). Na nicheni Mimi, 
enyi wenye akili. 

198. Si vibaya kwenu kuitafuta fadhila ya Mola 
wenu (kwa kufanya biashara njiani mnapokwenda 
kuhiji)* Na mtakaporudi kutoka Arafati mtajeni 
Mwenyezi Mungu penye Mash’aril Haram. Na 
mkumbukeni kama alivyokuongozeni. Na hakika 
zamani mlikuwa miongoni mwa waliopotea. 

au lini kabli ya hapo? Kwa siku ngapi na kwa miezi mingapi na miaka mingapi? Wenyewe Makadiyani wamefasiri 
Aya walioifanya ya 191 kwa kusema: “Na piganeni katika njia ya Mwenyezi Mungu na wale wanaowapigeni . . .” 
Na wakaifasiri kama hivi Aya walioifanya ya 192 na Aya walioifanya ya 194 na nyingine nyingi kabisa zenye 
tamko namna hili. Na wakaifasiri Aya walioifanya ya 19$ namna hivi: “Na anayewashambulieni nanyi pia 
mumshambulie.” Na vile vile Aya zenye tamko hih. Nayo ndiyo iafsiri yake iliyo ndiyo, hawana njia ila wafasiri 
hivi. Lakini walivyokuwa katika Bara Hindi wamo chini ya Utawala wa Kiingereza, wenye dini isiyokuwa ya 
Kiislamu — na huyo Ghulam wao akawa KIBARAKA mkubwa kabisa wa dola hiyo wakati wa nguvu zake huko 
Bara Hindi na kila pahali — ndipo alipomsingizia Mungu akaigeuza Quran, akasema “Sasa hapana vita vya 
Jihadi” hata wakionewa vipt Waislamu na wakapigwa. Wakubali maoneo hayo ya dhila na kuliwa bunga (Kupigwa 
bure kwa unyonge). 

Ukaliri mkubwa huu kugeuza amri za Quran — kwa ajili ya kutaka kuifurahisha dola ya Kiingereza — na 
kuwalazimishia Waislamu unyonge. Leo wamehizika, juu ya kuwa — tangu wakati huo — wamekufurika. Leo 
mungu wao na mabwana wao — dola ya Kiingereza — haiko tena! Haitawali huko kwao Bara Hindi wala huku 
Afrika ya Mashariki na Magharibi walikokimbilia kuja kuwapoteza Waislamu, kama walivyoamrishwa na huyo 
bwana wao. Wamehizika na kukhasirika duniani na Akhera. Wamekosa kaa na gando. Baada ya miaka 7 tu hivi 
tangu kutoka tafsiri yao, dola yao waliyokuwa wakiiabudu — kwa chuogu ya fedha iliyokuwa ikiwapa na vyeo 
vikubwa kabisa iliyokuwa ikiwapatia katika dunia yao yote pia — ili waendelee kupoteza na kupotea ikaondoka. 
Basi baada ya miaka 7 tu dola ya Kiingereza imeondoka kote huko; wamesalia wao wanazubaazubaa, na watu 
kuwakhadaa! 

Watangatanga Na zuo kwapani 

Wazengea mema Hawaoni. 

Mwenyezi Mungu amelitaja katika Quran tamko la "Qaanluuhum” (wapigeni — piganeni nao — mara 12): 
Katika Al Baqarah mara tatu; Aali Imrart mara moja; An Nisaa mara moja; Al Anfal mara moja, At Tawha 
mara tano; na katika al Hujurai mara moja. 

Na watuonyeshe — Makadiyani — mahala pamoja tu katika Quran panaposema “Sasa basi mstwapige — 
msipigane nao — japokuwa wanakupigeni (wanapigana na nyinyi).” 

Na .amelitumia Mwenyezi Mungu katika Quran tamko la “ Waqiuluuhum " (wauweni) mara 5, kama hivi: - 

Katika Al Bagarah mara mbili; An Nisaa mara mbili; Ai Tawba mara moja. Nawatuonyeshe wao Makadiyani 

199. Kisha miminikeni kutoka mahali 
wamiminikapo watu wote, (napo ni Arafa), na 
ombeni samahani kwa Mwenyezi Munguj hakika 
Mwenyezi Mungu ni Mwingi wa kusamehe (na) 
Mwingi wa kurehemu. 

200. Na mwishapo kuzitimiliza ibada zenu (za 
Hija), basi mtajeni Mwenyezi Mungu kama 
mlivyokuwa mkiwataja wazee wenu; bali mtajeni 
zaidi (Mwenyezi Mungu). Na kuna baadhi ya watu 
wanaosema: ‘Mola wetu! Tupe katika dunia’; nao 
katika Akhera hawana sehemu (yo yote wala 
hawajali). 

201. Na miongoni mwao wako wasemao: cc Mola 
wetu! Tupe mema duniani na (tupe) mema Akhera, 
na utulinde na adhabu ya Moto.” 

202. Hao ndio watakaopata sehemu yao kwa 
sababu ya yale waliyoyachuma. Na Mwenyezi 
Mungu ni Mwepesi wa kuhisabu. 

203. Na mtajeni Mwenyezi Mungu katika zile 
siku zinazohisabiwa. Lakini afanyaye haraka katika 
siku mbili (akarejea) basi si dhambi juu yake; na 
mwenye kukawia pia si dhambi juu yake, kwa 
mwenye kumcha Mungu. Na mcheni Mwenyezi 
Mungu, na jueni kwamba nyinyi mtakusanywa 
Kwake. 

204. Na katika watu kuna ambao kauli zao 
zinakufurahisha hapa duniani. (Lakini Akhera 
utabainika uovu wao). Nao humshuhudisha 
Mwenyezi Mungu kwa yaliyomo nyoyoni mwao, na 
hali wao wagomvi wakubwa kabisa. 

mahala pamoja tu katika Quran panaposema kuwa “Sasa msiwaue japokuwa wanakuuweni” Hawatapapata 
maisha yao; na juu ya hivi wanaigeuza Sharia ya Mwenyczi Mungu kama kwamba ni yao au ya Ghulam Ahmad 
wao. 

Na amesema Mwenyezi Mungu katika Aya ya 194 ya Suraiul Baqarah "Faataduu . . ." (washambulieni kama 
walivyokushambulieni). Nawatuonyeshe Aya moja tu katika Quran inayosema “Msiwashambulie hata 
wakikushambulieni.” Na juu ya hivi wanathubutu kuwapoteza Waislamu wakasema: “Leo hakuna vita vya dim, 
lakini Jihadi ya kalamu na maneno iko”. Ama wapotezaji wa dini kweli kweli hawa! 

Na akasema Mwenyezi Mungu katika Quran mara 2 "Walamanintasara wantasaruu ..." (wenye kujipigania 
wanapopigwa hawana lawama). Katika Suratush Shuaraa mara moja na katika 5 uram/i Shuuraa mara moja. 
Nawatuonyeshe mahala pamoja tu panaposema “Wanaojipigania wamo katika lawama.” 

Na akasema mara 5 Falaa Tahinuu (msikubali kudhalilika) katika Aali Imran mara mbili; An Nisaa mara 
moja; Muhammad mara moja. Nawatuonyeshe wao mahala pamoja tu katika Quran paliposema “ Kubalini dhila . " 

Na akasema Mwenyezi Mungu mara 2 katika Quran "Waantumul Aalatuna ” (Muwe juu), katika Surat Aali 
Imran na Surat Muhammad. Nawatuonyeshe mahala pamoja tu panaposema “Kuwem chini — kubalini 
udhaliliTu”. Watahizika maisha Makadiyani hizaya ya bibo (kanju) — kichwa chini, miguu juu! 

196. Tumekwishataja nini Hija na Umra katika maelezo ya Aya ya 158. 

Uipoambiwa: ‘Na kama mkuuiliwa’ ni kuonyesha kuwa ikitokea kutoka msafara wa Hija kwenda Makka 
ukazuiliwa njiani na Maadui Basi hawatalazimishwa katika Sharia kudumu na mavazi yao na hukumu zao za Hija 
au Umra. Bali huambiwa wachinje wanyama hapo mahala walipozuiliwa — watoe nyama sadaka. Na wao 

205. Na wanapoondoka, wanakwenda huku na 
huku katika ardhi kufanya uharibifu humo na 
*uangamiza mimea na roho. Na Mwenyezi Mungu 
hapendi uharibifu. 

206. Na wanapoambiwa, “Mcheni Mwenyezi 
Mungu,” mori wao huwapeleka zaidi kwenda 
kufanya madhambi hayo. Basi Jahannam inawatosha 
(kuwatia adabu). Napo ni mahaii pabaya kabisa pa 
kutengenezewa kiumbe (kufikia, kama 
walivyotengenezewa waovu hawa). 

207. Na kuna katika watu, wauzao nafsi zao kwa 
kutaka radhi ya Mwenyezi Mungu; na Mwenyezi 
Mungu ni mpole kwa watumwa wake. 

208. Enyi mlioamini! Ingieni katika hukumu za 
Uislamu zote, wala msifuate nyayo za Shetanij kwa 
hakika yeye kwenu ni adui dhahiri. 

209. Na kama mkiteleza baada ya kukufikieni 
hoja (za Mwenyezi Mungu) zilizo waziwazi, basi 
jueni ya kwamba Mwenyezi Mungu ni Mwenye 
nguvu (na) Mwenye hikima. 

210. Kuna jengine wanalongojea ila kuwafikia 
(adhabu ya) Mwenyezi Mungu katika vivuli vya 
mawingu, na (kuwafikia) Malaikaj na lishe (mara 
moja) hilo jambo (la kuadhibiwa kwao)? Na mambo 
yote hurudishwa kwa Mwenyezi Mungu. 

21 1. Waulize kizazi cha Israili, hoja ngapi zilizo 
wazi tulizowapa? Na anayezibadili neema za 
Mungu baada ya kumfikia, (Mungu atamuadhibu). 
Hakika Mwenyezi Mungu ni mkali wa kuadhibu. 

212. Wamependeshwa makafiri maisha ya 
duniani; na wanawafanyia maskhara Waislamu. Na 
wale wamchao Mungu watakuwa juu yao siku ya 
Kiyama. Na Mwenyezi Mungu humruzuku 
amtakaye bila hisabu. 

213. Watu wote walikuwa wa dini moja (ya haki 
aliyokujanayo nabii Adam) (kisha wakakhitaUIiana). 
Basi Mwenyezi Mungu akawaleta Manabii watoao 
habari njema na waonyao. Na pamoja nao 
akawateremshia Vitabu viUvyoshikamana na haki iU 

wafungue Hija zao, wapata ruhusa kufanya yale wanayokatazwa katika Hija au Umra kuyafanya; kama kunyoa, 
kukata makucha, kuvaa nguo zilizoshonwa, kuoa na kama haya. 

Na Uiposemwa ‘Atakayekuwa mgonjwa . . .” ni kuonyesha kuwa mwenye kuhiji ikimlazimikia kunyoa — nayo ni 
haramu kwake — atanyoa, na kafara yake itakuwa ima (a) Kuchinja mbuzi atoe sadaka nyama yake au (b) Kuwapa 
chakuta masikini siu — kila masikini vibaba viwili au (c) Kufunga siku 3. 

Na iliposemwa ‘Mwenye kujistarehesha kwa kufanya Umra . . . ni kama tulivyosema katika maelezo y% Aya 

vihukumu baina ya watu katika yale 
waliyokhitalifiana. Na hawakukhitalifiana katika 
hayo ila wale waliopewa vitabu hivyo; baada ya 
kuwaHkia hoja zilizo wazi, kwa sababu ya uhasidi 
(uliokuwa) baina yao. Ndipo Mwenyezi Mungu 
akawaongoza walioamini kwendea haki katika yale 
waliyokhitalifiana, kwa idhini Yake. Na Mwenyezi 
Mungu humwongoza amtakaye kwendea njia 
iliyonyooka. 

214. Mnadhani kuwa mtaingia Peponi, na hali 
hamjajiwa na mfano wa (yale yaliyowajia) wale 
waliopita kabla yenu?' Yaliwapata mashaka na 
madhara na wakatetemeshwa saiia hata Mitume na 
walioamini pamoja nao wakasema: “Nusura ya 
Mwenyezi Mungu itafika lini?” Jueni kuwa nusura 
ya Mwenyezi Mungu iko karibu. 

215. Wanakuuliza watoe nini? Sema: “Mali yo 
yote mtakayoyatoa (yatoeni) muwape wazazi na 
akraba na mayatima na masikini na wasafiri 
(walioharibikiwa, na waliokuwa kama hawa). Na 
wema wo wote mnaoufanya Mwenyezi Mungu 
anaujua.” 

216. Mmelazimishwa kupigana vita (kwa ajili ya 
dini). Nalo ni jambo zito kwenu. Lakini diuenda 
mkachukia kitu, nacho ni kheri kwenu. Na huenda 
mkapenda kitu nacho ni shari kwenu. Na Mwenyezi 
Mungu ndiye anayejua, (lakini) nyinyi hamjui. 

217. Wanakuuliza (hukumu ya) kupigana vita 
katika miezi mitakatifu. Sema: “Kupigana vita 
katika (miezi) hiyo ni dhambi kubwa. Na kuzuilia 
watu na dini ya Mwenyezi Mungu, na kumkanusha 
(Mwenyezi Mungu), na (kuwazuilia watu) Msikiti 
huo mtakatifu, na kuwatoa humo watu waliomo, ni 
(dhambi) kubwa zaidi mbele ya Mwenyezi Mungu. 
Na kuwazuilia watu na dini yao ni mabaya zaidi 


•Ji 

b L \ y UJ tjr AUi • 

5 » y 

©&J 

u j 

\ 

jj)\ & ix*y*J*X 
k L . a lit *\ 'i . r j. /*? > ' 


158 ya kuwa wenye kwenda Makka hufanya Umra na hufanya Hija — hutangulua waitakayo. Lakini anayefanya 
Umra hustarehe kwani siku ile ile anayofika Makka huweza kumaliza amali za Umra zote akawa kama dasturi ya 
mtu asiyekuwamo katika amali hizo — anafanya kila alitakalo. Mpaka mwezi 8 Mfungo Tatu ndipo anaponuwia 
Hija, akaingia katika hizo amaii za hija ambazo zitamaiizika siku ya Sikukuu. Itakuwa ile Hija imemdumia muda 
wa siku 3 tu hivi. Basi huyo anapata takhfifu kubwa. 

Lakini anayeanza Hija mbele anapata mashaka, kwani tangu anapoAka Makka anadumu na Hija yake, haiwezi 
kwisha mpaka siku ya Sikukuu Pengine inachukua mwezi au zaidi. Khalafu akisha hii Hija anaanza Umra. 

Basi yule mwenye kuanza Umra huambiwa (a) Achinje mnyama atoe sadaka nyama yake au (b) Afunge siku 10. 
Tatu kule kule Makka na saba anaporejea kwao. 

Na haya yanawathubutukia watu wasiokuwa wa Makka. Ndipo iliposemwa: “Hayo ni kwa ajiii ya yule ambaye 
watu wake . . .” 

197- Miezi ya kusihi kunuwia kuhiji ni mitatu — Mfunguo Mosi, Mlunguo Pili na kumi la mwanzo la 
Mfunguo Tatu. Haisihi kufanya Hija ila katika miezi hii. 

kuliko kuuwa." Wala hawataacha kupigana nanyi 
mpaka wakutoei.i katika dini yenu, kama wakiweza. 
Na watakaotoka katika dini yao katika nyinyi, kisha 
wakafa hali yakuwa makafiri, basi hao ndio 
ambao amali zao /.imeharibika katika dunia 
na Akhera. Nao ndio watu wa Motoni, humo watakaa 
milele. 

218. Hakika wale walioamini na wale waliohajiri 
(wakahama kuja Madina) na wakapigania njia ya 
Mwenyezi Mungu, hao ndio wanaotumai rehema a 
Mwenyezi Mungu. Na Mwenyezi Mungu ni Mwingi 
wa kusamehe (na) Mwingi wa kurehemu. 

219. Wanakuuliza juu ya ulevi na kamari. Sema: 
“Katika hivyo mna madhara makuu na (baadhi ya) 
manufaa kwa (baadhi ya) watu. Lakini madhara 
yake ni makubwa zaidi kuliko manufaa yakc. 3 ’ Na 
wanakuuliza watoe nini? Sema: “Vilivyokuzidieni”. 
Namna hivi Mwenyezi Mungu anakubainishieni Aya 
(zake) mpate kurikiri 

220. (Mrikiri) katika (mambo ya) dunia na 

(mambo ya) Akhera. Na wanakuuliza juu ya 
mayatima. Sema: “Kuw...*.ndea mema ndivyo 

vizuri. Na kama mkichanganyika nao (ndivyo vyema 
vile vile), kwani ni ndugu zenu; na Mwenyezi 
Mungu anamjua fisadi na mtenda mema. Na 
angalipenda Mwenyezi Mungu angalikutieni katika 
udhia. Hakika Mwenyezi Mungu ni Mwenye nguvu 
(na) Mwenye hikima.* 3 

221. Wala msiwaoe wanawake washirikina mpaka 
waamini. Na mjakazi mwenye kuamini ni bora 
kuliko muungwana mshirikina, hata ingawa 
kakupendezeni. Wala msiwaoze wanaume washirikina 

Tcns imehimuwa mtu awe mwema kweli kwcli siku zote hizo atakazokuwamo katika Hija. 

Na ilivyoambiwa ‘Chukueni masurufu’ ni kuwakataza watu wasende kuhiji na hali ya kuwa hali zao si nzuri, 
wanapita wakiomba watu. Sio mwendo wa dini huo. 

198. Wanaokwenda kuhiji wanaweza kuchukua biashara zao wakiuza njiani na wanaweza kufanya biashara 
huko Makka, haikatazwi. Uislamu unashughulikia yote mawili — dunia na Akhera. 

Mashoril Haraam ni mahaU huko Makka, hupitwa alfajiri ya siku ya Sikukuu. Basi wanahimizwa watu 
waorabe Mungu sana hapo na wakumbuke neema kubwa hii aliyowapa Mwenyezi Mungu ya Uislamu. 

19 9 - Mwezi 9 wa mfunguo Tatu — tangu hizo zama za Nabti Ibrahim — wenye kuhiji huenda mahala mbaU na 
hapo Makka panapoitwa Arafat (au Arafa), wakashinda hapo na wakakesha. Mwisho wake — katika zama*za 
UjahiU — Maqureshi walijinata wakasema kuwa wao hawataondoka katika viunga vya Makka — vya Minaa na 
Muzdalifa na vinginevyo— wakenda Arafa. Basi walikuwa hawendi huko Arafa mwezi 9. Basi hapa 
wanalazimishwa Waislamu kuwa lazima wende huko Arafa mwezi 9 wakati wa Hija. 

200. Mahaji hapo zama za Kijahtii wanapokutana Minaa mwezi 11 na 12 na 13 huwa wanashindana kutaja 
metuJkufu ya wazee wao kwa mashairi na kwa namna nyinginezo. Ndiyo wanaambiwa hapa kuwa badtii ya hivyo 
wawc wanamtaja Mwenyezi Mungu. 

Na ilipoaemwa ‘Na kuna baadhi . . ni kuonyesha kuwa tusishughuUke kuomba dua za kutengenekewa na 


49 



JUZUU 2 


AL BAOARAH (2) 


SAYAOULU 


(wanawake Waislamu) mpaka waammi. Na mtumwa 
mwenye kuamini ni bora kuliko muungwana mshirikina 
hata akikupendezeni. Hao (washirikina) wanaitia 
kwenye Moto. Na Mwenyezi Mungu anaitia kwenye 
Pepo na samahani, kwa amri Yake. Naye hueleza 
Aya Zake kwa watu ili wapate kukumbuka. 

222. Na wanakuuliza juu ya hedhi; waambie huo 
ni uchafu. Basi jitengeni na wanawake wakati wa 
hedhi (zao). Wala msiwakaribie mpaka watahirike. 
Wakishakutahirika basi waendeeni katika pale 
alipokuamrisheni Mwenyezi Mungu. Hakika 
Mwenyezi Mungu huwapenda wanaotubu na 
huwapenda wanaojitakasa. 

223. Wake zenu ni kama konde zenu. Basi 
ziendeeni konde zenu mpendavyo. Na tangulizieni 
(wema) nafsi zenu; na mcheni Mwenyezi Mungu, na 
jueni kwamba mtakutana naye (Mwenyezi Mungu). 
Na wapashe habari njema walioamini. 

224. Wala msifanye kuapa kwa jina la Mwenyezi 
Mungu ndiyo sababu ya kukuzuilieni na (kufanya 
mambo mazuri ya Uislamu), (kufanya mema) na 
kuogopa Mungu na kupatanisha baina ya watu. Na 
Mwenyezi Mungu ni Mwenye kusikia na Mwenye 
kujua. 

225. Mwenyezi Mungu hatakushikeni kwa 
sababu ya kuapa kwenu kwa upuzi-upuzi. Bali 
atakushikeni kwa sababu (ya vile viapo) 
vilivyofanyiwa nguvu na nyoyo zenu. Na Mwenyezi 
Mungu ni Mwingi wa kusamehe (na) Mpole sana. 

226. Kwa wale wanaoapa kwamba watajitenga na 
wake zao, (muda wao) ni kungojewa miezi mine. Na 
kama wakirejea (wakatangamana na wake zao) basi 
Mwenyezi Mungu ni Mwingi wa kusamehe (na) 
Mwingi wa kurehemu. 

ulimwengu tu — tuombe na dua za kutengenekewa na Akhera pia. 

202. Na iliposemwa ‘Kuwa sababu ya waliyoyachuma’ ni kuonyesha kuwa dua hizo za kuomba kupata mema 
ya duniani na mema ya Kiyama ni Sharti — kwa kuyachuma (Kuyafanya) haya ya kukupa mema ya duniani na ya 
Akhera — si kwa kuomba tu basi. Jisaidie, na Mungu ndipo akusaidie. 

203. Siku zinazohisabiwa ni rile siku 3 — za mwezi 1 1 na baadaye — wanazokaa Minaa. Zimeitwa hivyo 
kwani huwa wanarihisabu tu siku kila wakati ili zimalizike warejee makwao — hamu ya kurejea makwao 
imewashika. 

Basi wakaonewa huruma wakaambiwa kuwa wana khiari yao — wakitaka watatimiza siku 3 kukaa huko Minaa 
na wakitaka watakaa siku mbili tu. 

204. Yaani huja wakaapa kwa Mtume kuwa wao ni watu wazuri, kumbe watu wabaya kabisa. 

207. Watu wauzao nafsi zao . . . ni wanaotoa maii yao na wakazikahfu nafsi zao kufanya mambo anayoyauka 
Mwcnyeri Mungu. 

208. Wanalarimishwa Waisiamu waitakidi amri zote za Uislamu — siyo hiri wanazikubali na hizi wanazikataa. 
2 1 2. Wanaambiwa wasishughuiikie dunia tu kama makahri bali washughulikie 'yote mawili. Na Akhera ndiyo 

zaidi kwani ndiyo ya Mileie. 

227. Na wakiazimia kuwaacha (basi); Mwenyezi 
Mungu ni Mwenye kusikia (na) Mwenye kujua. 

228. Na wanawake walioachwa wangoje 
(wasiolewe) mpaka tahara tatu zishe. Wala 
haiwajuzii kuficha (mimba) aliyoumba Mwenyezi 
Mungu katika matumbo yao, ikiwa wanamwamini 
Mwenyezi Mungu na siku ya Mwisho. Na waume 
wao wana haki ya kuwarejesha katika muda huo, 
kama wakitaka kufanya sulhu. Nao (wanawake) 
wanayo haki kwa Sharia (kufanyiwa na waume zao) 
kama ile haki iliyo juu yao kuwafanyia waume zao. 
Na wanaume wana daraja zaidi kuliko wao. Na 
Mwenyezi Mungu ni Mwenye nguvu (na) Mwenye 
hikima. 

229. Talaka (unazoweza kumrejea mwanamke) 
ni (zile zilizotolewa) mara mbili (za kwanza). Kisha 
ni kumweka kwa wema au kumwacha kwa ihsani. 
(Wala usiweze kumrejea tena mpaka aolewe na 






214. Hapa Mwenyezi Mungu anabainisha — kama mahala pengi pengine katika Quran — kuwa lazima 
Mwislamu apate misukosuko katika kuuendesha Uislamu wake, hapana la faida lo lote linalopatikana kwa urakhisi. 
Na hii misukosuko ndiyo inayomtengeneza mtu kama tulivyotaja mbele katika Aya ya 133. 

215. Waliuliza haya kabla hawajateremshiwa Hukumu za Mirathi. Ilipokuja hukumu ya Mirathi ilikatazwa 
kuwausia kitu hao wanaorithi kwani Mwenyezi Mungu kesha wawekea sehemu yao katika mali yako utakapokufa. 

Ukitaka kuusia kitu wausie wasiokurithi-, tena isiwe zaidi kuliko thuluihi ya mali yako. 

Hao wanaokurithi unaweza kuwafanyia Wakfu siyo Wasia. 

216. Aya hii waliyoifanya ni ya 217 waliifasiri vilivyo. Lakuii katika Mae!ezo yao (mapotezo yao) wametia 
mstari wa maneno usiofahamika. Wameandika hivi, “au sivyo walikuwa wakichukia kupigana vita”. Haijulikani 
wanasema nini. Muradi wao ni ule waliosema tukabainisha katika maelezo ya aya ya 195. Wamehizika. 

217. Watu wa Mtume (Masahaba) walikabiliana na makaAri mwezi 30 Mfunguo tisa. Na wengine wakiona ni 
mwezi mosi wa Rajab siku hiyo. (Na mwezi wa Rajab hapana ruhusa ya kupigana). Basi Makureshi 
wakamchukulia Mlume kuwa kavunja hishima ya ile miezi mitukufu, na wakaja kumwuliza kuwa ndivyo hivyo? 
Mwcnyezi Mungu akawajibu hivi. 

219. Tumekwishataja kwenye maelezo ya Aya 106 ya hii Suratil Bagarah kuwa Ulevi na Kamari vilikuwa nt 
vitu vilivyowabobea Waarabu. Basi walipouliza hukumu yake waliharimishiwa kipande kipande. Mpaka mwisho 
wakaharimishiwa kabisa. Kwanza wakabainishiwa — katika Aya hii — madhara yake ya kiduniani. Tena ndio 
wakatajiwa madhara yake katika dini. 

Na iliposemwa ‘Vilivyokuzidieni’ ni kuwahimiza watu watoe wasaidie wenziwao na wasaidie mambo mengine ya 
kheri. 

Lakini wanaambiwa wasijitie taklifu kubwa, wao wala wasiwatie taklifu kubwa hizo wale walio chini yao 
winaoendeshwa na wao. Wawatengezee hawa kwanza. 

Wanaambiwa watoe Kinachozidi juu ya haya. 

220. Ilipofanywa tashdidi juu ya kula, kwa dhuluma, mali ya mayatima, waiezi wa mayatima (wengine) 
waliogopa sana. Wakaacha hata kula nao. Wakiwapikia chao mbali, kwa pesa zao (hao mayatima). 
Hawachanganyishi chao (walezi) na cha (hao mayatima) kwa kuogopa wastwapunje katika kula. 

Bast wakaambiwa kuwa si lazima kulikia daraja hiyo, na Mwenyezi Mungu anamjua nani anayefanya fisadi na 
nani anayefanya maslaha kwao (hao mayatima). 

221. Aya hizi ni za kukataza kuozana baina ya makafiri (wasiokuwa Manasara na Mayahudi) na Waislamu — 
wanaume wa kwao hawaozwi wanawake wa kikwetu, na wanaume wa kikwetu hawaoi wanawake wa kikwao. 

Ama Manasara na Mayahudi (ambao huitwa Ahlil Kitab — Wenye kupewa vuabu vya Mwenyezi Mungu) 
mawajuzia wanaume wetu (Waislamu) kuoa wanawake wa kikwao. Lakini wanawake wa kikwetu hawaolewi na 
wanaume wa kikwao. Haramu kabisa na haisihi ndoa hiyo. 

mume mwengine maadam umetimiza mara tatu 
katika kumwacha ukimrejea). Wala si halali kwenu 
kuchukua cho chote miichowapa (wake zenu), 
isipokuwa (wote wawili) wakiogopa ya kwamba 
hawataweza kusimamisha mipaka ya Mwenyezi 
Mungu. Basi mkiogopa kwamba hawataweza 
kusimamisha mipaka ya Mwenyezi Mungu, hapo 
itakuwa hapana dhambi kwao (mwanamume wala 
mwanamke katika) kupokea (au kutoa) 
ajikomboleacho mwanamke. Hii ndiyo mipaka ya 
Mwenyezi Mungu; basi msiiruke. Na watakaoiruka 
mipaka ya Mwenyezi Mungu, hao ndio madhalimu 
(wa nafsi zao). 

230. Na kama amempa talaka (ya tatu) basi 
(mwanamke huyo) si halali kwake baada ya hapo 
mpaka aolewe na mume mwengine. Na 
(mwanamume huyo mwengine) akimwacha, basi 
hapo hapana dhambi kwao (mume yule wa kwanza 
na mwanamke huyo) kurejeana, wakiona 
watasimamisha mipaka ya Mwenyezi Mungu. Na hii 
ni mipaka ya Mwenyezi Mungu anayoibainisha kwa 
watu wajuao (wanaotaka kujua). 

231. Na mtakapowapa wanawake talaka, nao 
wakafikia kumaliza eda yao, basi warejeeni kwa 
wema au tokaneni nao kwa wema. Wala msiwaweke 
kwa kuwapa dhara mkaruka mipaka. Na 
atakayefanya hivyo, amejidhulumu mwenyewe. Wala 
msizifanyie mzaha Aya za Mwenyezi Mungu. Na 
mkumbuke neema za Mungu zilizo juu yenu, na 
(khasa ile neema ya) kuteremshiwa Quran na 
(kujuvywa) ilimu nyingine Anazokuonyeeni. Na 
mcheni Mwenyezi Mungu na jueni kwamba 
Mwenyezi Mungu ni Mjuzi wa kila kitu. 

232. Na mtakapowapa wanawake talaka, (ya 
kwanza au ya pili); nao wakamaliza eda yao, basi 
(nyinyi jamaa wa mke) msiwazuie kuolewa (au 
kurejewa) na waume zao endapo baina yao 


SjJ il 

'dhl I .&U.I 


315.) V"' ci' 


& 'KSoiW itii 

.‘iS% 


223. Konde ni mahali paiipoelekea kuwa mtu akipanda pataota, Na kwa mwanamke ni pale ambapo pataweu 
kuieta mtoto; si pale kinyume cha hapo. 

224. Mtu akiapa kuwa hatafanya kitu iulani, kama vile kusema, “Wallahi! Sitasema na fulani.” Basi asiwe 
akisema, “Mimi siwezi kusema naye kwani nimeapa kwa jina la Mungu”; asiseme hivyo. Bora aseme naye na atoe 
kafara. 

225. Viapo vya mchezomchezo Mwenyezi Mungu havichukui. 

226. Mwanamume akiapa kuwa hatamwingilia mkewe; basi mkewe atangoja muda wa mezi 4. Akitomwingilia 
aiakwenda kumshitaki, na Kadhi atamlazimisha amwingilie au amwache. Haifai kabisa watu kutesana khasa baina 
ya mke na mume, na wengine anaochanganyika nao. Juu yao kustahamiliana. 

227. Wamepachika — kidogo — la uwongo katika Aya walioifanya kuwa ni ya 228. Si kweli kipande hiki: 
“Na kama mke aiikuwa hajalipwa mahari yake lazima kabla ya kutoa taiaka ya mwisho.” Hili tamko la “lazima” 

wamepatana kwa wema. Hayo anaonywa nayo yule 
miongoni mwenu anayemwamini Mwenyezi Mungu 
na siku ya mwisho, Hayo ni mazuri mno kwenu na 
safi kabisa. Na Mwenyezi Mungu anajua, lakini 
nyinyi hamjui. 

233. Na wanawake waliozaa wawanyonyeshe 
watoto wao miaka miwili kamili, kwa anayetaka 
kukamilisha kunyonyeshaj na ni juu ya baba (yake) 
chakula chao (hao watoto na mama) na nguo zao 
kwa Sharia. Wala haikalihshwi nafsi yo yote ila kwa 
kadiri ya wasaa wake. Mama asitiwe taabuni kwa 
ajili ya mtoto wake, wala baba (asitiwe taabuni) kwa 
ajili ya mtoto wake. Na juu ya mrithi (inapokuwa 
baba kafa) ni kama hivyo. Na kama wote wawili 
wakitaka kumwachisha ziwa (kabla ya miaka miwili), 
kwa kuridhiana na kushauriana, basi si kosa juu yao. 
Na kama mkitaka kuwapatia watoto wenu mama wa 
kuwanyonyesha (wengine wasiokuwa mama zao), 
basi haitakuwa dhambi juu yenu kama mkitoa 
(kuwapa hao wanyonyeshaji) mlichowaahidi kwa 
Sharia. na mcheni Mwenyezi Mungu, na jueni 
kwamba Mwenyezi Mungu anayaona yote 
mnayoyatenda. 

234. Na wale wanaofishwa (wanaokufa) 
miongoni mwenu na kuacha wake; hawa (wake) 
wangoje (wasiolewe) miezi mine na siku kumi. Na 
wanapofikia muda wao (wa kumaliza eda yao hiyo), 
basi si dhambi juu yenu kwa yale wanayoyafanyia 
nafsi zao (hao wanawake) kwa yanayowafiki 
(kufuata) Sharia. Na Mwenyezi Mungu anazo habari 
za yote mnayoyatenda. 

235. Wala si dhambi kwenu katika kupeleka 
habari ya posa kwa ishara tu (si kwa maneno) 

halipo lakini ni jambo zuri kabisa kama lile la (0 na (2) 

228. Mwanamke akiachwa hana ruhusa kuolewa na mume mwengine mpaka Eda yake ishe. Na Eda ni 
namna mbali mbali kwa wanawake namna mbali mbali. 

(1) Akiachwa mwanamke mwenye mimba, basi Eda yake inakwisha kwa kuzaa. Pale pale akizaa anaweza 

kuoiewa. » 

(2) Akiachwa mwanamke asiyeingia mezini kwa (a) kupindukia miaka au kwa (b) kutoAka bado miaka ya 
kutoka hedhi au kwa (c) kuwa tabia yake (ndio maumbile yake) hatoki hedhi au kwa (d) sababu nyinginezo 
^ilnomkata na hedhi; basi Eda yake ni mezi mitatu. Haolewi mpaka mezi 3 tangu siku aliyoachwa (sio tangu siku 
aliyoasiana na mumewe au aliyosafiri yeye au aliyoacha kukutana na mumewe — haya hayatazamwi). Inatazamwa 
siku ya kuachwa. Ikishatimia miezi 3 tangu siku aliyoachwa ataweza kuolewa. 

(3) Na akiachwa mwanamke anayeingia mezini, basi Eda yake inakwisha kwa kumaliza Qur-i tatu. Na Qur-i 
ina khitilafu ya tafsiri. Kwa Kishaiii ni Tahara tatu. Zikisha tahara 3 tangu kuachwa basi ataolewa. Na kwa 
ICiibadhi ni hedhi tatu. Zikisha hedhi tatu zilizokuja baada ya kuachwa ataolewa. Kuachwa, kufusahr na khuluu 
hukumu yake ni moja. 

kuwaoa wake (walio edani), wala (hapana dhambi 
pia) katika kutia katika nyoyo zenu azma (za 
kuwaoa;) Mwenyezi Mungu anajua kwamba nyinyi 
mtawakumbuka. Lakini msifunge nao ahadi kwa siri 
(ya kuwaoa maadam eda haijesha); isipokuwa mseme 
maneno yaliyo mazuri. Wala msiazimie kufunga 
ndoa mpaka muda ulioandikwa (katika eda) ufike 
mwisho wake. Na jueni ya kwamba Mwenyezi 
Mungu anayajua yaliyomo katika nafsi zenu, basi 
mwogopeni. Na jueni kwamba Mwenyezi Mungu ni 
Mwingi wa kusamehe, (na) Mpole sana. 

236. Si dhambi kwenu kama mkiwapa wanawake 
talaka ambao hamjawagusa au kuwabainishia mahari 
(yao). Lakini wapeni cha kuwaliwaza (kitoka 
nyumba); mwenye wasaa kadiri awezavyo, na 
mwenye dhiki kadiri awezavyo. Matumizi hayo 
(wanayopewa) yawe kama inavyosema Sharia. Ndio 
wajibu kwa wafanyao mema. 

237. Na kama mkiwapa talaka kabla ya 
kuwagusa, na mmekwisha wawekea hayo mahari 
(makhsusi), basi (wapeni) nusu ya hayo mahari 
mliyoagana, isipokuwa wanawake wenyewe waache 
(ile nusu wasitake kitu), au yule (mume) ambaye 
kifungo cha ndoa ki mikononi mwake aache (haki 
yake ampe mahari kamili). Na kuachiana ndiyo 
kunakomkurubisha mtu sana na kumcha Mungu. 
Wala msisahau kufanyiana ihsani baina yenu; hakika 
Mwenyezi Mungu anayaona yote mnayoyafanya. 

238. Angalieni sana Sala (zote kuzisali, khasa 
jamaa) na (khasa) ile Sala ya kati na kati. Na 
simameni kwa unyenyekevu katika kumwabudu 
Mwenyezi Mungu. 

Basi maadam Bda haijesha hana ruhusa mwanamke kuolewa. Na akiolewa basi haisihi hiyo ndoa. Inakuwa 
wanazini tu muda wa kukaa kwao. Na watoto wanakuwa wana wa haramu. 

Wanaambiwa hao walioachwa wasiHche kama wana mimba ili mtoto huyo ajulikane baba yake. 

Na maadam Eda hatkwisha (wala idadi za Talaka hazijesha pia), basi mume saa yo yote anaweza kumrejea huyo 
mke. Atashuhudisha mashahidi wawili na amjuvye huyo mke kuwa keshamrejea. Wala hana ruhusa huyo mke 
wala jamaa zake kukataa. 

229. Na inakatazwa hapa (na katika Aya nyingine pia) kumtoza mwanamke fedha au kumsamehesha mahari 
wakati wa kumwacha. Dhulma mbaya mno na dhambi kubwa kabisa. Na watu siku hizi wanayafanya haya. 
Wanayaona mepesi kama maji ya kunywa, na hali ya kuwa mazito hayo mbele ya Mwenyezi Mungu. 

Mahala pamoja tu ndipo inapokubaliwa mwanamke kutoa kikomboleo cha kujikomboa na ndoa. Wakati 
anapokuwa yule mwanamke hamtaki mume — pasina ubaya wo wote anaofanyiwa naye. Hamtaki tu na anaogopa 
kutotekeieza wajibu wake kwa mumewe. Basi atampa mahari yake, asalimike na wajibu huo ambao anaona hawezi 
kuutekeleza kwa kuwa hampendi tu huyo mume. 

Na mume naye anaambiwa asifanye inda akakataa kumwacha. Naatake hicho alichotoa (ili akaolee mwengine), 
na amwache huyu akaolewe na anayemtaka. Hapana ruhusa kulipana mabaya. 

230. Imeambiwa hapa kuwa uliyemwacha mara tatu huna ruhusa ya kumwoa mpaka aolewe na mume 
mwengine (ajue ulimwengu vipt ulivyo). Akiachwa huko ndipo unapopata ruhusa ya kumwoa; kwa kuwa sasa 

239. Na kama mkiwa na khofu (kusali kidasturi; 
mmo katika kupigana; basi Salini) na hali ya kuwa 
mnakwenda kwa miguu au mmepanda (wanyama). 
Na mtakapokuwa katika amani, basi mkumbukeni 
Mwenyezi Mungu (Salini) kama alivyokufunzeni yale 
mliyokuwa hamyajui. 

240. Na wale wanaofishwa (wanaokufa) miongoni 
mwenu na wakawacha wake, wawausie (mawarithi 
wao) kwa ajili ya wake zao kupata matumizi kwa 
mwaka mmoja bila ya kutolewa (katika majumba 
waliyokuwamo, ya waume zao). Na kama wanawake 
(wenyewe) wakiondoka, basi si kosa juu yenu kwa 
yale waliyoyafanya kwa nafsi zao wenyewe 
yanayofuata Sharia. Na Mwenyezi Mungu ni 
Mwenye nguvu (na) Mwenye hikima. 

241. Na wanawake walioachwa wapewe cha 
kuwaliwaza (kitoka nyumba) kwa namna nzuri 
inayosema Sharia. Huu ni wajibu kwa wamchao 
Mwenyezi Mungu. 

242. Namna hivi anakubainishieni Mwenyezi 
Mungu Aya zake ili mpate kufahamu. 

243. Hukusikia (habari za) wale waliotoka katika 
majumba yao (wanawakimbia maadui zao), nao 
walikuwa maelfu-elfu wakiogopa mauti? Mwenyezi 
Mungu akawaambia: “Kufeni.” (Wakafa bure bila 

kesha ujua ulimwengu kidogo, basi inatarajiwa mtaishi kwa vizuri mkhatimishane kwa kheri. 

Lakini wasiojua hikima za Mwenyezi Mungu zihzomo katika Shtria yake huona muradi ni kuolewa tu japo 
dakika moja. Basi huagana na watu (wanaoitwa Muhalili) kuwaolea wake zao na kuwaingilia dakika moja hiyo; 
kisha wawaache wawaoe wenyewe. 

Hapana ruhusa hayo katika Sharia. Mwenyezi Mungu amewalani wanaofanya haya. Kasema haya Mtume kwa 
hadithi iliyotajwa na maimamu hawa: Ahmad Bin Hambal, Abu Daud, Attirmidhy, Annassai na wengineo. 

231. Wanahimizwa waume wawarejee wake zao upesi kabla eda haijesha wasije wakaolewa na waume wengine 
wakajuta — zimwi Ukujualo halikuli Iikakwisha. 

Lakini wanaambiwa wawarejee kwa nia njema; sio kuja kuzidi kuwadhili kama walivyowadhili mara ya kwanza. 

232. Mkiwazuiiia kurejeana na waume wao — nao wanapendana — watazini nao badili ya kuoana iwe 
‘Wamevunja Nyumba Wamejenga Upenu.’ Asiyefuata anayoyasema Mwenyezi Mungu na Mtumewe ataharibikiwa 
duniani na Akhera. 

233. Sana mtoto hunyonyeshwa na mama yake muda wa miaka miwili. Na anaweza kuendeiea kumnyonyesha 
hata baada ya miaka miwili. Si haramu. Lakini si vizuri. Na anaweza huyo mama mtu — akiwahkiana na baba 
mtu — kumwachisha kabla ya miaka miwili maadam wanaona kuwa hatadhurika huyo mtoto. 

Na baba akiwa kamwacha yule mama — na mama anaendelea kumnyonyesha yule mtoto — basi itampasa huyo 
baba kumpa ijara yake huyo mama ya kuweza kupatia humo chakula chake huyo (mama) na nguo zake na 
maskani yake na gharama zakc nyinginezo. Asiambiwe ‘Mtoto wako mwenyewe huyo! Utamfanyia bure hayo!’ 
Atarnpata wapi basi huyo mwanamke mtu wa kumlisha na kumvika, naye kawachwa na huyo baba wa mtoto wala 
hana mume mwengine. Ndiyo maana ikawa juu ya huyo baba gharama zake. 

Na huyo mama naye inataka asimfanyie tashdidi nyingi huyo baba kwani — kila namna— huyo mtoto ni wao 
wote; atakuja kuwafaa wote wawili Inshallah. 

Na ikiwa hana baba — wala hana mali — bast wale jamaa zake sana (huyo mtoto) wa kuweza kunthiana ndio 
watakaotoa gharama hizo kumpa mama. 

Na wakiwaAkiana kuwa anyonyeshwe na mtu mwengine — asinyonyeshwe na mama yake — basi. Lakini kwa 
sharti isiwe anadhuriwa huyo mtoto anayenyonyeshwa, wala huyo mama yake. 

sababu yo yote)j kisha akawahuisha (ili awaonyeshe 
kuwa kufa hakukushikamana na kupigana tu). Kwa 
hakika Mwenyezi Mungu ni Mwenye fadhili juu ya 
watu, lakini watu wengi hawashukuru. 

244. Na piganeni katika njia ya Mwenyezi 
Mungu, na jueni kwamba Mwenyczi Mungu 
anasikia na anajua (kila kitu). 

245. Ni nani atakayemkatia Mwenyezi Mungu 
sehemu bora (ya mali yake kwa kuwapa masikini na 
kwa kutoa katika mambo mengine ya kheri) ili 
Mwenyezi Mungu amzidishie mzidisho mwingi, na 
Mwenyezi Mungu ndiye anaye/uia na ndiye 
anayetoa, na Kwake (nyote) mtarejcshwa. 

246. Hukusikia habari ya wakubwa wa Kibanii 

Israili baada ya Musa, walipomwambia Nabii wao: 
“Tuwekee mtaime ili tupigane katika njia ya 
Mwenyezi Mungu” Yeye (Mtume wao) akasema: 
“Haielekei ya kuwa hamtapigana ikiwa mtaandikiwa 
kupigana? 55 Wakasema: “Itakuwaje tusipigane 

katika njia ya Mwenyezi Mungu, na hali tumetolewa 
katika majumba yetu na watoto wetu?” Lakini 
walipoandikiwa kupigana waligeuka, isipokuwa 
wachache miongoni mwao. Na Mwenyezi Mungu 
anawajua sana madhalimu. 

247. Na huyo Mtume wao akawaambia: 
“Mwenyezi Mungu amekuchagulieni Taluti kuwa 
mfalme.” Wakasema: “Vipi atakuwa na ufalme juu 
yetu, na hali sisi tumcstahiki zaidi kupata ufalme 
kuliko yeye, naye hakupewa wasaa wa mali?” 
Akascma. l Mwenyezi iMungu amemchagua juu yenu 
na amemzidishia wasaa wa ilimu na kiwiliwili. Na 
Mwenyezi Mungu humpa ufalme Wake amtakaye. 
Na Mwenyezi Mungu ni Mwenye wasaa (na) 
Mwenye kujua.’ 

236. Mambo ya kuachana yanakatazwa kweli kweli. Na yakitokea basi lazima afanyiwe ihsani kubwa yule 
anayewachwa. Kama kufanyiwa haya:- 

(a) Kupewa mahari yaliyosabaj (b) Kupewa pesa nyingine za ‘Kitoka Nyumba’; (c) Kupewa nguo na makazi na 
chakula cha kila siku kama dasturi mpaka cda yake ishe; japo ikichukua muda mrefu; (d) Kuachiwa achukue vitu 
vyake mwenyewe na ulivyompa wewe kwa huba yenu. Hapana ruhusa kumnyang’anya cho chote. 

Na yako mengine pia, tutayataja Inshallah katika Suraiut Talaq. 

237. Ukimuoa mwanamke ukamwacha kabla ya kuingia nyumbani (kumwingilia), utampa nusu ya mahari 
yaliyotajwa. Na kama umekwishampa aukiirejcshea nusu yake. 

Lakini bora zaidi kwa mumc ikiwa hakumpa bado ampe yote. Na ikiwa amekwisha kumpa asitake kurejeshewa. 
Na vizuri vile vile kwa mwanamke kurcjesha zote kama keshapewa na kuzikataa zote kama hajapewa. Kila mmoja 
afanye moyo mkubwa juu ya pesa, asiwe na pupa la kupata tu. 

Na kama ilikuwa hayakutajwa mahari kiasi gani wala hawakuagana kwa kiasi gani, basi ampe kitu tu cho chote 
kiasi cha kumliwaza. Na haya ndiyo yaliyotajwa katika Aya ya 236. 

Na imehimizwa sana watu wasiwache kufanyiana thsani; wasisahau ihsani walizofanyiwa. 

2 38. Imehimizwa Sala zote kuzisali jamaa khasa htyo ya Kati na Kati. Wengine wamesema kwamba Sala ya 

248. Na Nabii wao akawaambia: (< Alama ya 
ufalme wake ni kukujieni lile sanduku ambalo mna 
ndani yake kituliza nyoyo zenu, kitokacho kwa Mola 
wenu, na mna masazo ya yale waliyoyaacha watu wa 
Musa na watu wa Harun; wakilichukua Malaika 
(kukuleteeni yaani limo katika hifadhi yao japo 
limechukuliwa juu ya gari). Bila shaka katika hayo 
mna dalili kwenu (ya ufalme wake juu yenu) ikiwa 
nyinyi mnaamini.” 

249. Basi Taluti alipoondoka na majeshi, 

alisema: “Mwenyezi Mungu atakufanyieni mtihani 
kwa mto (mtakaokutana nao njiani huko 
mnakokwenda). Basi atakayekunywa humo si 
pamoja nami, na asiyekunywa atakuwa pamoja 
nami; ila atakayeteka kwa kiasi cha kujaza kitanga 
cha mkono wake (akanywa hayo tu, huyo hana 
makosa).” Lakini walikunywa humo isipokuwa 
wachache tu miongoni mwao. Basi alipouvuka yeye 
na (wakauvuka) wale walioamini pamoja naye, 
walisema: “Leo hatumwezi Jaluti na majeshi yake.” 
Wakasema wale wenye yakini ya kukutana na Mola 
wao: “Makundi mangapi madogo yameshinda 

makundi makubwa kwa idhini ya Mwenyezi Mungu. 
Na Mwenyezi Mungu yu pamoja na wafanyao 
subira.” 

Kati na Kai ni Sala ya Adhuhuri — inasaliwa kati ya mchana wakati wa jua kali kabisa khasa kama katika nchi za 
Bara Arabu. Watu huona taabu kwenda kuisaii misikitini jamaa. Basi ndio wakahimizwa hivi. 

Na wengine wanasema Kwamba Sala ya Kati na Kati ni Sala ya Alfajiri inayosaliwa wakati wa Kati na Kati — si 
wa tnchana wala si wa usiku. Na wakati ambao ndipo usingizi unaposhtadi. Basi wakahimizwa kuacha huo usingizi 
na kwenda misikitini kusali jamaa. , 

Na inahimizwa wanaposali watu wasali kwa unyenyekevu — wajue kuwa wamesimama mbeie ya Mwenyezi 
Mungu wakati huo. 

Wamepachika neno lao wenyswe tu katika hii Aya walioifanya kuwa ni ya 239. Hili la kusema: “Lakini kwa 
hakika Sala ya katikati ile kila Sala inayomkuta mtu katikati ya shughuli zake.” Sivyo hivi ilivyopokewa kwa 
Mtume wala Masahaba wala wanavyuoni wa kutegemewa. 

240. Aya hii sasa — baada ya kuja hukumu za mirathi na ikawa wanawake wanapata robo au thumni ya mali 
ya waume zao — si lazima kutumika (Mamukh). 

Zamam hapo ilikuwa ni wajtbu wa kila mume akijiona anakufa amwandikie mkewe kitu cha kumtosha mwakn 
nriama, kwa maskani yake na kuU kwake na kuvaa kwake mpaka mwaka wishe. Na kama hajawahi kuusU 
watalaz:mishwa waie jamaa zake mume wamfanyie haya. Wala wasimtoe hapo nyumbani) ila akitaka mwenyewe 
kutoka, basi. 

Ilipokuja hukumu ya mirathi imeambiwa apewe robo ya mali ya mume (ikiwa hana watoto), na apewe thumni 
(inapokuwa ana watoto huyo mume), na akae eda muda wa mezi 4 tu na stku 10. Ukisha muda huu anaweza 
kuolewa. 

241. Unapomwacha mwanamke inataka umpe kitu juu ya yale mahari anayokudai. Na watu wa pande zetu 
hiza hufanya kinyume cha hayo — huwatoza wanawake fedha! Dhulma iliyoje hii! 

243. Aya hii ni ya kuwahimiza watu kupigania dini ya Mwenyezi Mungu na kuwatoa woga kuwa kufa 
hakukukhusika na kupigana. Saa ikishahka basi; utakufa juu ya kiti chako unazungumza! 

Katika Aya ya 56 ya hii Al Baqarah tumerejeza uwongo wa kukanusha kwao kufufuliwa hapa duniani baadhi 
ya waliokufa — kwa kuonyesha Mwenyezi Mungu kudra yake. 

250. Na walipotoka kupambana na Jaluti 
(mfalme wa hao maadui) na majeshi yake, walisema 
hao watu wa Taluti: “Mola wetu! Tumiminie subira, 
na uithibitishe miguu yetu, na utusaidie juu ya watu 
hawa makaflri. ,, 

251. Basi (hao watu wa Taluti) wakawaendesha 
mbio (hao maadui zao) kwa idhini ya Mwenyezi 
Mungu: na Daudi akamwua Jaluti, na Mwenye7i 
Mungu akampa (huyu Daudi) ufalme na hikima 
(Utume) na akamfundisha aliyoyapenda. Na kama 
Mwenyezi Mungu asingalizuia watu, baadhi yao kwa 
wengine, kwa yakini ardhi ingaliharibika. Lakini 
Mwenyezi Mungu ni Mwenye fadhila (kubwa) iuu ya 
walimwengu wote. 

252. Hizi ni Aya za Mwenyezi Mungu, 
tunakusomea kwa haki. Na bila shaka wewe ni 
miongoni mwa (hao) Mitume (aliowaleta Mwenyezi 
Mungu). 

253. Mitume hao tumewafadhilisha baadhi yao 
zaidi kuliko wengine. Miongoni mwao wako ambao 
Mwenyezi Mungu alisema nao; na wengine 
akawapandisha katika vyeo vikubwa kabisa. N? Isa 
Mwana wa Mariyamu tukampa hoja zilizo wazi, na 
tukamtia nguvu kwa Roho Takatifu. Na kama 
Mwenyezi Mungu angalitaka wasingalipigana wale 
waliokuwa baada yao (baada ya hao Mitume) baada 
ya kuwaHkia hoja zilizo wazi. Lakini walihitalifiana. 
Kwa hivyo wako miongoni mwao walioamini, na 
wengine miongoni mwao waliokufuru. Na kama 
Mwenyezi Mungu angalipenda wasingalipiganaj 
lakini Mwenyezi Mungu hulanya anayoyataka. 

245. Hapa watu wanahimizwa kutoa katika n(ia za kheri. Na kuwa hata ukitoa kidogo Mungu atakupa 
kikubwa huko Akhera na akutilie baraka hapa. 

247. Hapa Mwenyezi Mungu anatia nguvu habari ya Ilimu na Siha. Mwenye Ilimu na Siha ndiye anayectahiki 
kupewa ukubwa wa kuendesha watu na mambo yao. Na ilimu haikamiliki katika kiwiliwili chcnye siha. mbovu. 
Uislamu unahimiza sana — katika Quran na Hadithi — juu ya kutaluta ilimu na kurai (kuchunga) siha. 

Wamepotoa mahala pawili katika hii Aya waliyosema kuwa ni Aya ya 248. Kwanza kusema kwao kuwa: 

(a) Talut “mfalme mmoja wa Kiisraeli, aliyekuwako miaka mia mbili kabla ya Nabii Daud”. Mwenyezi Mungu 
kasema hapa kuwa katika vita hivi alivyopigantsha Mfalme Talut al'pigana kwa ushujaa mkubwa, mtu aliyekuwa 
akiitwa Daud, akamwua Jalut (mfalme wa maadui) na akapewa yeye ufalme, kisha akapata na Utume. Wao 
wanajifanya wanajua kuliko Mwenyewe Mwenyezi Mungu. Wanasema kuwa Talut alikuwa miaka mia mbili kabla 
ya kuzaliwa Nabii Daud. 

(b) Tabuti (na wameliharibu vile vile katika 249) Wakasema kuwa Tabuti maana yake Moyo. Wamepindua 
hivi, na hali ya kuwa wanajua kuwa Tabuti maana yake Sanduku, kama walivyofasiri wafasiri wa Qurani w te, na 
wafasiri wa maneno magumu ya Qurani wote, na wenye kufasiri maneno ya Kiarabu yo yote. Wote wamesema 
kuwa Tabuti maana yake Sanduku. Na Mwenyezi Mungu ndivyo alivyosema hapa kuwa “Atakuleteeni lile 
Sanduku (lenu) ambalo mna ndani yake kituliza nyoyo zenu, kitokacho kwa Mola wenu, na mna masazo ya yale 
waliyoyaacha watu wa Musa na watu wa Haiun.” Hilo ni Sanduku ambalo ndani yake zilikuwamo hizo mbao 
ambazo ndani yake zimeandikwa zile amri kumi alizoteremshiwa Nabii Musa, na yalikuwamo ndani yake masazo 

